Manfaat Minum Kopi Hitam, Boleh Membantu Wanita Hidup Lebih Lama!

Anda penggemar kopi pahit
? Maka kopi hitam atau lebih dikenali dalam kalangan masyarakat kita sebagai kopi ‘o’ pasti menjadi minuman ruji! Namun anda tahu tak ada banyak manfaat kopi pahit untuk wanita tau. Jom ambil tahu!

Memang tidak dapat dinafikan bahawa kopi hitam mempunyai rasa yang agak pahit namun ia masih digemari oleh segelintir individu.

Pada mereka, ia bukan sahaja sedap malah merupakan antara minuman sihat ekoran ketiadaan susu atau gula yang wujud dalam kopi biasa.

Ya, mungkin mereka lupa bahawa
 kopi pahit masih mempunyai kandungan kafein yang tinggi
.

Pun begitu, kami tidak pula kata anda
tidak boleh terus minum minuman kegemaran ramai ini
.

Bahkan, terdapat banyak manfaat kopi pahit terutamanya buat mereka yang bernama wanita. Jom sama-sama kita ikuti artikel ini untuk tahu dengan lebih mendalam lagi.

Kopi pahit tinggi kandungan kafein?

Sebelum pergi dengan lebih lanjut, wajarlah untuk kita semua tahu bahawa kopi merupakan salah satu
minuman yang mengandungi kafein selain teh dan soda
.

Kafein merupakan sebatian kimia yang terkandung di dalam tumbuhan seperti berikut:

Biji kopi

Daun teh

Buah koko

Buah kola

Ia terkenal dengan rasanya yang pahit dan pengambilannya mempunyai pro dan kontra terhadap aspek kesihatan tubuh badan manusia.

Anda boleh baca dengan lebih lanjut mengenai kafein di pautan ini.

Ini manfaat kopi pahit untuk wanita!

“Kopi hitam bukan saja ada kafein malah antioksidan dan pelbagai lagi bahan sebatian aktif lain yang sangat bagus untuk kesihatan tubuh badan kita”, jelas Diane Vizthum, Pakar Nutrisi dari Johns Hopkins University School of Medicine di Amerika Syarikat.

Khusus buat anda yang bernama kaum Hawa, berikut merupakan manfaat kopi pahit untuk wanita:

#1. Bantu wanita hidup lebih lama

Menurut kajian, terdapat 4 punca kematian yang paling utama dalam kalangan wanita;
strok
, diabetes,
penyakit buah pinggang
 dan
penyakit jantung koronari
.

Minum kopi hitam pula dipercayai mungkin mampu mengurangkan risiko-risiko yang diperkatakan ini.

#2. Rendah risiko kanser kolon

Manfaat kopi pahit untuk wanita dianggarkan kira-kira 1 daripada 23 wanita di seluruh dunia menghidapi kanser kolon – lebih biasa berlaku kepada golongan lelaki.

Pengkaji telah menemukan bahawa peminum atau penggemar kopi hitam adalah 26% kurang berisiko menghidapi kanser jenis ini.

#3. Kurang risiko penyakit alzheimer

Dianggarkan kira-kira 2 per 3 wanita di Amerika Syarikat menghidapi penyakit alzheimer –
akan biasa terjadi kepada golongan tua
.

Pengkaji mendapati wanita berusia 65 tahun ke atas yang minum 2 ke 3 cawan kopi hitam mungkin tidak akan terkena demensia.

#4. Manfaat kopi pahit untuk wanita  – Elak strok

Strok
 adalah punca kematian yang keempat paling umum buat kaum Hawa.

Demi menurunkan risiko ini, pengkaji mencadangkan agar wanita minum sekurang-kurangnya satu cawan kopi pahit sehari.

Ya, memang benar terdapat banyak lagi manfaat kopi pahit untuk wanita lain selain daripada yang kami senaraikan ini.

Pun begitu, wajarlah untuk kalian lebih berhati-hati ketika mengambilnya kerana jika terlebih ambil, ini risikonya:

Kegelisahan

Degupan jantung meningkat

Tekanan darah menaik

Sukar untuk tidur

Jadi, berapa cawan sehari kopi hitam yang ideal?

Menurut Dietary Guidelines for Americans,
adalah selamat untuk kebanyakan wanita minum hanya 3 hingga 5 cawan kopi pahit sehari dengan maksimum pengambilan 400 ml kafein
.

Sekiranya anda keliru dengan pengiraannya, anggaran purata kandungan kafein dalam kopi hitam adalah 95 ml untuk cawan 8 auns (namun ia mungkin berbeza mengikut jenis dan jenama kopi).

Kopi pahit juga beri manfaat pada aspek kesihatan seksual wanita?

Secara khususnya, kopi boleh mendatangkan pelbagai manfaat terhadap aspek kesihatan seksual lelaki.

Menurut kajian University of Texas Health Science Center di Amerika Syarikat, pengambilan kopi hitam boleh
menurunkan risiko mati pucuk
.

Dr. David Lopez yang merupakan pembantu profesor di situ menyatakan, pengambilan kopi hitam sebanyak 3 ke 5 cawan sehari boleh menurunkan risiko diabetes dan penyakit jantung – faktor risiko mati pucuk.

Bagaimana pula dengan aspek kesihatan seksual wanita?

Sehingga kini, belum terdapat kajian yang mengkaji tentang manfaat kopi pahit untuk wanita khususnya dari aspek kesihatan.

Pun begitu, kebaikannya dari aspek kesihatan sudah tentu sangat penting untuk kalian.

Oleh itu,
wanita mungkin sudah boleh masukkan kopi pahit ini ke dalam diet seharian
.


Fobia: Adakah Sekadar Permainan Perasaan?

Fobia ialah sejenis keadaan kesihatan mental di bawah kategori kegelisahan (
anxiety
). Ia dicirikan sebagai ketakutan melampau yang tidak rasional terhadap sebarang situasi, objek atau tempat. Mereka yang mengalaminya sedar bahawa perasaan tersebut adalah tidak rasional dan tidak logik. Namun, apabila mereka cuba membuang perasaan tersebut, ia hanya akan membuatkan mereka lebih gelisah.

Simptom yang dialami termasuk:

Perasaan gelisah di luar kawalan apabila terdedah kepada perkara tersebut.

Merasakan bahawa sumber ketakutan tersebut perlu dibuang tanpa mengira apa cara sekalipun.

Tidak boleh melakukan sesuatu pekerjaan dengan baik apabila terdedah kepada perkara tersebut.

Sedar bahawa perasaan tersebut adalah tidak rasional tetapi gagal mengawalnya.

Adakah terdapat jenis-jenis fobia yang berbeza?

Menurut
American Psychiatric Association
 (APA), terdapat 3 jenis fobia iaitu:

1. Fobia spesifik

Mereka yang mengalami jenis ini mempunyai ketakutan terhadap perkara spesifik yang boleh dikenal pasti. Contohnya:

Serangga.

Memandu.

Doktor gigi.

Belon.

Kucing.

Kuman.

Tempat tinggi (kapal terbang).

Tempat tertutup.

Sekolah.

Air.

Ular.

Perasaan takut itu kebiasaannya bukan pada objek tersebut tetapi kesan selepasnya seperti digigit oleh kucing atau terjatuh daripada tempat tinggi.

2. Fobia sosial

Perasaan takut dimalukan, dipulau atau dihukum di khalayak ramai. Mereka akan mengelakkan diri daripada perkara seperti bercakap di hadapan orang ramai, menyertai kumpulan sosial dan masuk ke tandas awam.

Perkara-perkara tersebut boleh menyebabkan:

Pengsan.

Muka merah padam.

Degupan jantung laju.

Gagap.

Menggigil.

Berpeluh.

3. Agoraphobia

Takut kepada situasi di mana dirasakan sukar untuk melarikan diri jika berlaku keadaan yang mencemaskan. Contohnya:

Di luar rumah.

Berseorangan.

Di dalam lif atau kenderaan awam.

Majlis atau perhimpunan rasmi.

Apakah punca fobia? Adakah ia boleh dirawat?

Kebiasaannya, fobia bermula semasa umur kanak-kanak atau dewasa muda. Selepas umur 30 tahun, sangat jarang bagi seseorang untuk mendapat fobia buat pertama kali.

Pucanya boleh jadi daripada peristiwa atau pengalaman yang menakutkan. Contohnya, pernah digigit kucing sewaktu kecil sehingga menjadi takut terhadap kucing atau lemas di dalam sungai menyebabkan dirinya takut kepada air.

Ia juga boleh berpunca daripada keadaan ibu bapa atau ahli keluarga yang mempunyai fobia terhadap sesuatu. Contohnya, ahli keluarga yang takut kepada serangga mungkin membuatkan ahli keluarga lain di dalam rumah tersebut turut terikut sama.

Fobia adalah keadaan yang boleh didiagnosis dan dirawat. Antara pilihan rawatan yang ada termasuk:

Terapi pendedahan
 – Seseorang akan didedahkan kepada perkara yang ditakutinya secara beransur-ansur. Jika seseorang yang takut kepada anjing, pendedahan dimulakan dengan berfikir tentang anjing, diikuti dengan melihat gambar, video dan patung. Akhirnya baru beralih kepada anjing sebenar.

Terapi tingkah laku kognitif (CBT)
– Terapi ini membantu seseorang mengawal cara berfikir dan bertindak balas terhadap sesuatu agar perasaan takut tersebut dapat ditangani.


Tengah 'Syok' Bersama Pasangan, Tiba-tiba Zakar Lembik? Lelaki, Ini Mungkin Tanda Mati Pucuk!

Ereksi lelaki ibarat suatu perkara misteri, yang seolah-olahnya mempunyai fikiran tersendiri. Apabila zakar tidak keras di saat ia ‘diperlukan’,
hubungan di ranjang bersama isteri boleh terjejas!

Penurunan dalam aliran darah ke zakar akan menjadikan saluran darah menyempit, lantas memicu disfungsi ereksi (ED) atau mati pucuk dalam kalangan lelaki berusia.

Berbeza dengan golongan yang lebih muda, masalah emosi kerap menjadi pemicu! Walau apa pun puncanya, kondisi ini tidak harus dipandang ringan!

Untuk mendapatkan lebih banyak info tentang Kesihatan Lelaki, sila dapatkannya
di sini.

Disfungsi ereksi @ mati pucuk (ED)

Sebelum kita cuba kenal pasti kemungkinan puncanya, wajarlah untuk kita fahami terlebih dahulu kondisi sebenar yang digelar sebagai mati pucuk ini.

Bagi yang mungkin belum tahu, ED berlaku apabila zakar tidak keras atau
gagal mengekalkan ereksi
 apabila terangsang atau ingin bersama.

Ia mungkin hanya berlaku dalam beberapa situasi. Misalnya, anda mungkin boleh mengalami ereksi ketika melancap, tetapi tidak apabila bersama pasangan.

Penting untuk mengenal pasti penyebab gejala anda, kerana ED boleh menjadi indikasi awal masalah kesihatan lain, seperti penyakit kardiovaskular, tekanan darah tinggi atau diabetes.

Sekarang, ayuh kita lanjut dengan kemungkinan-kemungkinan faktor yang memicu masalah mati pucuk!

Mati pucuk, bagaimana lelaki boleh alaminya?

Kondisi ini ternyata tidak hanya berlaku disebabkan usia, faktor emosi dan psikologi turut memainkan peranan!

#1 Benarkah kondisi ini sebenarnya bermula di minda?

Mungkin tidak… Sebilangan besar kes ED disebabkan oleh masalah fizikal sahaja atau berserta dengan masalah emosi.

Selain itu, mana-mana
masalah kesihatan yang menjejaskan saraf atau saluran darah
 anda boleh mengganggu kemampuan untuk mengalami ereksi.

Penyakit seperti tekanan darah tinggi, penyakit jantung, sklerosis berganda, dan diabetes kesemuanya boleh menyebabkan zakar tidak keras atau ED.

Bahkan, lebih daripada 50% lelaki yang menghidap diabetes memiliki masalah ini!

Masalah hormon seperti paras testosteron rendah juga boleh menjadi faktor dan ia lebih kerap menimpa golongan lelaki yang lebih tua.

Di samping itu, rawatan kanser prostat, termasuk pembedahan dan radiasi juga boleh menyumbang kepada pemicunya!

Namun, sekiranya anda mengalami ereksi pada waktu pagi atau ketika tidur, isunya mungkin bukan berpunca daripada masalah fizikal. Tekanan,
kegelisahan dan kemurungan turut berisiko akibatkan ED.

Bercakap dengan doktor mengenai gejala yang dihadapi. Mereka mungkin akan menjalankan beberapa ujian untuk bantu anda mengetahui masalah yang sedang berlaku.

#2 Gaya hidup turut memainkan peranan?

Soalan seterusnya yang mungkin berlegaran di minda, adakah faktor gaya hidup turut memainkan peranan dalam menyebabkan masalah zakar tidak keras?

Jawapan ringkas, tentu sekali!

Ini kerana masalah seperti berat badan berlebihan, kurang bersenam serta merokok berupaya
menjejaskan aliran darah yang diperlukan untuk mendapat/mengekalkan ereksi.

#3 Ubat-ubatan menjadi punca?

Ya, mungkin… Beberapa jenis ubat-ubatan, seperti ubat tekanan darah (terutamanya
beta-blocker
) dan antidepresi tertentu, boleh menyukarkan zakar untuk mengalami ereksi.

Jika anda mengesyaki bahawa ubat menjadi punca di sebalik masalah yang dihadapi, jangan terus hentikan pengambilannya tanpa konsultasi doktor terlebih dahulu, okey?

Doktor mungkin akan menukar ubat yang diambil atau anda mungkin akan disyorkan untuk turut sama mengambil ubat mati pucuk.

#4 Faktor usia punca zakar tidak keras?

Penuaan tidak menyebabkan mati pucuk, tetapi
kondisi ini lebih kerap menimpa golongan lelaki yang lebih tua.

Kira-kira 4% lelaki berusia 50-an dan 17% yang berusia dalam lingkungan 60-an mengalami masalah zakar tidak keras, menurut
National Institutes of Health.

Bagi golongan lelaki yang berumur melebihi 75 tahun pula, kira-kira separuh daripadanya turut terjejas dengan kondisi ini!

Rawatan-rawatan yang boleh dilakukan

Berita baik buat mereka yang mempunyai masalah zakar tidak keras, terdapat banyak opsyen rawatan yang boleh dicuba!

Rawatan ubat

Penderita ED boleh mengambil sekumpulan ubat yang disebut sebagai PDE-5 (
phosphodiesterase
-5)
inhibitors
.

Kebanyakan pil ini diambil 30 hingga 60 minit sebelum melakukan hubungan seks, dan antara ubat yang paling terkenal adalah
pil berwarna biru sildenafil (Viagra).

Pilihan-pilihan ubat lain pula turut merangkumi:

Vardenafil

Tadalafil

Avanafil

Prosedur pembedahan

Terdapat beberapa pilihan rawatan pembedahan yang boleh penderita mati pucuk jalani, antaranya:

Penile implants
:
 Prosedur ni menjadi pilihan terakhir untuk lelaki yang tidak berjaya diubati dengan rawatan ubat dan pilihan lain yang tidak invasif.

Pembedahan vaskular:
 Opsyen pembedahan lain bagi sesetengah lelaki adalah pembedahan vaskular, yang dilakukan untuk membetulkan beberapa pembuluh darah yang telah mengakibatkan ED.

Pun begitu, perlu anda tahu, pembedahan adalah pilihan terakhir. Ia hanya akan dilakukan dalam kes yang paling kronik.

Selain itu, masa pemulihan juga berbeza-beza, namun kadar kejayaannya adalah tinggi.

Bagaimana pula dengan suplemen dan rawatan alternatif?

Adakah suplemen dan rawatan alternatif berkesan dalam merawat ED? Jawapan ringkasnya, adalah tidak.

Untuk makluman, tiada sebarang sumber bukti klinikal yang menyokong penggunaan suplemen, seperti
pil herba sebagai rawatan mati pucuk.

Selain ketiadaan bukti yang boleh menyokong penggunaan rawatan alternatif,
Food and Drug Administration
juga telah mengeluarkan amaran mengenai risiko tersembunyi pada ‘rawatan’ yang dijual dalam talian.


4 Perkara Penting Perlu Kalian Tahu & Buat Ketika Dalam Fasa Kehamilan!

Ketika dalam fasa kehamilan, anda tidak seharusnya hanya
memikirkan tentang jantina dan nama bayi sahaja
.

Ini kerana terdapat beberapa perkara penting perlu kalian tahu dan buat bagi
memastikan proses kehamilan yang sihat serta sempurna
.

Apakah perkara-perkara penting dalam peringkat kehamilan tersebut? Ayuh bersama ikuti artikel ini dengan lebih mendalam lagi!

Untuk mendapatkan lebih banyak info tentang kehamilan, sila dapatkannya
di sini.

Kehamilan sihat

Bagi yang baru pertama kali mengandung atau baru hamil seminggu, mungkin anda akan terfikir dan tertanya perkara apa yang perlu dititikberatkan ketika sedang hamil.

Mudah sahaja, kalian perlu pastikan 3 perkara penting ini dilaksanakan:

Rehat dengan cukup

Di saat wanita disahkan hamil seminggu, kurang atau lebih, doktor mungkin akan menyarankan untuk berehat dengan cukup.

Bahkan ada juga wanita yang disarankan untuk menjalani bed rest
, keadaan di mana anda hanya perlu duduk di kerusi atau baring di katil sepanjang hari.

Ketika ini, anda hanya perlu bangun untuk pergi ke bilik air dan ditegah dari melakukan kerja rumah ataupun mengangkat barangan yang berat.

Terapi bed
 rest
ini adalah sangat disarankan terutamanya buat wanita yang mengalami masalah pada setiap peringkat kehamilan.

Makan dengan sihat

Tidak kira dalam fasa kehamilan awal, pertengahan atau lewat, si ibu perlu untuk mengamalkan diet yang sihat dan seimbang.

Ini bermakna anda perlu mengawal setiap pengambilan makanan dan minuman bagi mendapatkan nutrisi penting untuk anda dan bayi.

Dalam pada itu, adalah sangat penting untuk kalian
mengambil suplemen pranatal seperti asid folik
 untuk mengelakkan kecacatan janin.

Sementara itu, elakkan dari mengambil minuman beralkohol dan berkafein yang ternyata tidak bagus untuk ibu mengandung.

Kawal berat badan

Mempunyai berat badan yang stabil semasa hamil adalah sangat penting bagi memudahkan proses kehamilan.

Pun begitu, mungkin masih ramai yang keliru tentang berat badan paling ideal buat mereka ketika  sedang mengandung.

Sebenarnya, anda tidak boleh sewenang-wenangnya menambah atau mengurangkan sendiri berat badan anda.

Sebaliknya, cuba guna kalkulator berat badan ketika hamil kami ini ya? Pautan: Kalkulator Tambah Berat Badan Ketika Hamil

Ujian darah kehamilan

Ketika sedang dalam fasa kehamilan awal contohnya baru hamil seminggu, anda mungkin perlu membuat ujian darah bagi beberapa tujuan utama termasuklah:

Mengetahui kumpulan darah

Mengesan jangkitan

Mengesan penyakit

Ia sangat penting bagi menentukan sama ada anda menghidapi keadaan kesihatan kronik seperti HIV, anemia, praeklampsia, hepatitis, sifilis dan lain-lain.

Dalam pada itu, ujian darah ini juga perlu dibuat bagi mengesan kewujudan kondisi
diabetes gestasi yang mungkin berlaku kepada ibu hamil
.

Dengan ini, doktor dapat lebih bersedia dengan memberikan ubatan dan rawatan awal bagi memastikan keselamatan dan kesihatan ibu serta bayi dalam kandungan.

Ujian ultrabunyi

Selain ujian darah, terdapat beberapa lagi ujian penting perlu dibuat ibu mengandung seperti ujian swab, urin serta ultrabunyi.

Ujian ultrabunyi kebiasaannya perlu dibuat pada minggu ke-12, minggu ke-20 serta minggu ke-30 kehamilan bersama doktor.

Ujian ultrabunyi trimester pertama

Untuk mengetahui jumlah janin dalam kandungan

Untuk mengetahui jantina dan tarikh jangka bersalin

Untuk mengetahui kondisi kromosom janin

Ujian ultrabunyi trimester kedua

Untuk mengetahui pertumbuhan janin

Untuk mengetahui posisi plasenta si ibu

Untuk mengetahui tahap kesihatan dan kesempurnaan janin

Ujian ultrabunyi trimester ketiga

Untuk mengetahui perkembangan janin

Untuk mengetahui posisi plasenta si ibu

Untuk mengetahui tahap kesihatan dan kesempurnaan janin

Ujian ini akan dilakukan dengan
menggunakan gelombang bunyi berfrekuensi tinggi melalui alat dan mesin
 di pusat perubatan.

Gelombang ini kemudiannya mampu untuk ditukarkan menjadi imej 2 atau 3 dimensi untuk mengetahui keadaan janin dalam perut.

Namun diagnosis kadangkala tidak tepat ekoran imej yang tidak berkualiti tinggi namun ia masih perlu dibuat sebagai langkah persediaan awal.

Komplikasi

Melalui ujian-ujian yang perlu dilakukan ketika fasa kehamilan, doktor mungkin akan dapat menjangka jika berlaku komplikasi kelak.

Antara faktor risiko yang mungkin akan meningkatkan komplikasi kehamilan:

Jangkitan

Penyakit

Usia hamil terlalu lewat

Usia hamil terlalu muda

Penyalahgunaan dadah

Pengambilan alkohol & kafein berlebihan

Sejarah keguguran & kelahiran pramatang

Kehamilan kembar

Namun apakah antara komplikasi yang biasa berlaku ketika peringkat kehamilan? Ia bukan sekadar keguguran dan kelahiran pramatang!

#1. Infeksi

Infeksi akibat bakteria, virus atau parasit mungkin akan merumitkan proses kehamilan dan juga bahaya buat si ibu serta bayi.

Untuk mengelakkan ia berlaku, sila jaga kebersihan, kesihatan dan ambil vaksinasi seperti mana yang direncanakan doktor.

#2. Anemia

Kondisi sel darah merah kurang dalam tubuh badan akan membuat si ibu lebih cenderung berasa lemah dan lesu berbanding biasa.

Disebabkan itu, pengambilan zat besi serta asid folik adalah penting untuk memastikan jumlah sel darah merah stabil dan ideal.

#3. Praeklampsia

Kondisi ini mungkin boleh berlaku pada sekitar minggu ke-20 kehamilan dan membawa kepada pelbagai masalah kesihatan lain.

Doktor mungkin akan mempreskripsikan ubatan dan rawatan selain terpaksa menahan anda di wad hospital untuk dipantau.

Selain itu, wujud juga beberapa
 komplikasi lain yang mungkin boleh berlaku kepada si ibu
 ketika dalam peringkat kehamilan.

Oleh itu, sila berhubung dengan doktor untuk mengetahui keadaan kesihatan anda dan bayi ketika sedang hamil.


Cari Jalan Nak Elak Kulit Muka Berkedut? Ini 9 Produk Antioksidan WAJIB Cuba!

Ramai yang menyebut mengenai antioksidan, tetapi tidak ramai yang tahu apa itu antioksidan dan kesannya yang sebenar pada kulit. Ini antara kebaikan bahan antioksidan jika anda gunakan pada kulit anda.

Untuk mendapatkan lebih banyak info berkenaan Kesihatan Kulit, anda boleh klik
di sini
.

Apa itu antioksidan?

Ramai yang mungkin keliru apa itu antioksidan yang sebenar.
Antioksidan merupakan sejenis molekul
 yang berfungsi melawan radikal bebas dalam badan anda.

Radikal bebas pula ialah sebatian yang boleh menyebabkan kemudaratan jika parasnya menjadi terlalu tinggi dalam tubuh badan.

Radikal bebas biasa dikaitkan dengan pelbagai penyakit,
termasuklah diabetes
, penyakit jantung dan juga kanser.

Untuk pengetahuan anda, tubuh badan manusia mempunyai pertahanan antioksidannya yang tersendiri bagi mengawal radikal bebas.

Namun, ia juga boleh diperoleh daripada sumber makanan harian, terutamanya dalam buah-buahan dan sayur-sayuran.

Beberapa jenis vitamin seperti vitamin E
 dan C, ialah antioksidan yang sangat berkesan dalam melawan radikal bebas.

Antioksidan digunakan secara meluas dalam produk penjagaan kulit.

Ia digunakan secara topikal untuk memperbaiki banyak masalah kulit kosmetik dan mempunyai kesan antipenuaan dan kualiti perlindungan kulit yang baik.

Kini anda telah tahu apa itu antioksidan, kan? Jom lihat kebaikannya pada kulit.

Kebaikan bahan antioksidan dalam produk penjagaan kulit

Kebanyakan produk penjagaan kulit menggabungkan antioksidan ke dalam formulasi mereka untuk memberikan manfaat antioksidan terus kepada kulit.

Sejauh mana keberkesanan antioksidan yang digunakan secara topikal masih agak tidak jelas.

Namun, pelbagai kajian telah dilakukan, dan sehingga kini antioksidan boleh dilihat memberikan banyak kebaikan.

Antara manfaat antioksidan ialah:

#1. Perlindungan terhadap kerosakan UV

Kerosakan yang berpunca daripada cahaya matahari adalah antara faktor penuaan kulit yang terbesar.

Namun anda tidak perlu risau kerana antara kebaikan bahan antioksidan adalah melindungi kulit daripada sinar ultraungu matahari (UV).

Antioksidan boleh membantu memberikan kesan perlindungan terhadap kerosakan UV apabila digunakan bersama dengan pelindung matahari atau
sunscreen
.

#2. Mengurangkan keradangan pada kulit

Radikal bebas sememangnya boleh menyebabkan keradangan pada kulit tanpa anda sedari.

Penggunaan produk penjagaan kulit dengan antioksidan boleh membantu mengurangkan keradangan selain mempunyai kesan yang menenangkan pada kulit.

#3. Bahan antioksidan boleh memperlahankan penuaan pramatang

Antioksidan topikal boleh menjadikan kulit kelihatan lebih muda dan melindungi daripada penuaan disebabkan faktor luaran.

Contohnya, penuaan pramatang yang disebabkan oleh pendedahan matahari yang kronik, merokok, pencemaran dan pelbagai faktor lain.

Walau bagaimanapun, anda tidak perlu risau kerana antioksidan boleh membantu memperlahankan proses ini.

Kebaikan bahan antioksidan boleh diperoleh daripada produk-produk ini

Antioksidan bukanlah sejenis bahan sahaja. Oleh itu, anda tidak akan melihat atau menemui perkataan ‘antioksidan’ dalam senarai ramuan produk penjagaan kulit anda.

Antioksidan sebaliknya merujuk kepada sekumpulan besar bahan yang berfungsi dengan cara yang sama iaitu melawan kerosakan akibat radikal bebas.

Bahan-bahan di bawah merupakan antara beberapa antioksidan yang terbukti keberkesanannya, dan banyak digunakan dalam penjagaan kulit:

#1. Vitamin C

Ini adalah antara salah satu antioksidan penjagaan kulit yang paling banyak digunakan dan telah terbukti fungsinya.

Ia mungkin disenaraikan sebagai asid L-askorbik atau ester-C pada produk penjagaan kulit.

Untuk makluman anda,
vitamin C membantu merangsang pengeluaran kolagen
 dan antioksidan terbaik untuk memudarkan kesan gelap.

#2. Vitamin E

Selain sebagai antioksidan,
vitamin E juga membantu mempercepatkan penyembuhan
 dan melembapkan kulit anda.

#3. Asid ferulik

Asid ferulik topikal boleh melindungi kulit daripada kerosakan akibat cahaya matahari.

Ia paling berkesan apabila digunakan bersama-sama dengan krim vitamin C dan juga E.

#4. Retinol

Retinol ialah sejenis vitamin A
 dan boleh dikatakan sebagai produk yang paling berkesan untuk mengurangkan garis halus dan kedutan kulit.

Retinol juga boleh melicinkan kulit anda.

Bahan antioksidan #5. Koenzim Q10

Koenzim Q10 adalah salah satu antioksidan yang dihasilkan oleh badan anda.

Ia secara semula jadi ditemui dalam kulit tetapi semakin berkurangan apabila usia kita semakin meningkat.

Koenzim Q10 boleh meningkatkan keanjalan dan tekstur kulit.

#6. Ekstrak botani (
phytoextracts
)

Terdapat banyak ekstrak botani yang digunakan dalam produk penjagaan kulit kerana sifat antioksidannya.

Ekstrak yang paling biasa digunakan termasuklah teh hijau atau teh putih, kopi, calendula, dan juga rosemary.

Ekstrak botani adalah ramuan penjagaan kulit yang sangat biasa dan sering digabungkan ke dalam formula produk penjagaan kulit.

#7. Niacinamide

Juga dikenali sebagai vitamin B3
.

Antara kebaikan bahan antioksidan niacinamide ini adalah memperbaiki tona dan tekstur kulit, serta membantu memudarkan kesan gelap.

#8. Resveratrol

Sebatian yang terdapat dalam anggur, beri, dan teh ini adalah baik untuk perlindungan UV dan antiradang.

I
a juga boleh meningkatkan kandungan kolagen dan elastin pada kulit anda.

#9. Curcumin

Curcumin ialah polifenol yang terdapat dalam kunyit. Ia dipercayai memberikan sifat antiradang dan pencerahan kulit tanpa mengotorkan kulit anda.

Perubahan tidak berlaku semalaman

Selepas membaca penerangan di atas, anda kini telah tahu apa itu antioksidan dan fungsinya. Secara umumnya, antioksidan boleh membantu mengurangkan kedutan pada kulit anda.

Selain itu, antara manfaat antioksidan yang lain adalah dengan menjadikan kulit anda lebih cerah dan lembut.

Namun, perubahan positif ini tidak akan berlaku dalam tempoh yang singkat. Anda perlu kerap mengamalkannya dan menunggu hasilnya dengan sabar.

Jangan lupa untuk sentiasa menggunakan
sunscreen
 juga kerana ia boleh membantu melindungi kulit daripada sinar UV matahari dengan lebih baik.


AWAS! Pedih Semasa Membuang Air Kecil Mungkin Disebabkan 11 Penyakit Ini...

Sakit ketika kencing mungkin disebabkan oleh masalah dysuria. Apa itu dysuria? Ikuti penjelasannya dalam perkongsian artikel ini.

Situasi sakit ketika kencing

Pembuangan air kecil yang menyakitkan
 atau
Dysuria
adalah penyakit yang agak biasa dan boleh menyebabkan ketidakselesaan dan kesakitan semasa membuang air kecil.

Wanita lebih cenderung mengalami simptom ini jika dibandingkan dengan lelaki. Dalam kalangan lelaki, ia lebih biasa pada yang lebih berusia berbanding yang lebih muda.

Wanita hamil, lelaki dan wanita dengan
penyakit kencing manis
 atau pundi kencing adalah tinggi kadar membuang air kecil yang menyakitkan.

Apakah simptom masalah dysuria boleh dikenal pasti?

Pesakit lelaki dan wanita biasanya akan mengalami pembakaran, rasa sengit dan gatal-gatal. Dalam sesetengah keadaan, mereka mungkin berasa sakit semasa
urin dikeluarkan daripada tubuh
.

Bagi yang lain mungkin merasakannya di dala tubuh mereka, terutama dalam pundi kencing atau prostat.
 Semasa tempoh itu, pesakit cenderung untuk
membuang air kecil lebih kerap
.

Apakah penyebab sakit ketika kencing?

Dysuria
 mungkin disebabkan oleh beberapa keadaan perubatan biasa dan penyebab luaran, termasuk:

Bladder stones:
 Ia adalah benjolan mineral yang terbentuk dan terbentuk di dalam pundi kencing apabila urin tidak dikeluarkan sepenuhnya. Ia menyekat aliran air kecil dan membawa kepada
dysuria.

Cystitis:
Ia adalah sejenis keradangan pundi kencing yang sering disebabkan oleh bakteria yang masuk ke saluran kencing melalui uretra.

Prostatitis:
 Ia adalah jangkitan atau keradangan
prostat pada lelaki.
 Ia sering menyebabkan pembuangan air kecil yang menyakitkan atau sukar.

Vaginitis:
 Keradangan faraj akibat daripada perubahan dalam keseimbnagan normal bakteria faraj. Ia juga membawa kepada pelepasan, gatal-gatal dan
dysuria.

 Urethritis:
 Ia adalah keradangan uretra.

Jangkitan buah pinggang:
 Jangkitan saluran kencing yang tertentu.

Kidney stones
: Batu-batu keras kecil, diperbuat daripada garam mineral dan asid, terbentuk di dalam buah pinggang. Apabila ia menggaru buah pinggang, pesakit akan mmembuang air kecil dengan sakit dan darah.

Jangkitan seksual: Termasuk Chlamydia, Herpes Genital dan Gonorea. Jika dijangkiti, pesakit akan mengalami kesakitan, gatal-gatal, membakar, lepuh/luka di kawasan kelamin dan pelepasan tidak normal.

Tumor bukan kanser atau kanser dalam saluran kencing.

Kesan sampingan ubat dalam rawatan kanser.

Sensitiviti atau kerengsaan faraj: Apabila menggunakan sabun wangi, mandian  buih, tisu tandas, atau produk lain seperti douches, span kontraseptif atau spermisida.

Bila perlu berjumpa doktor?

Anda perlu menghubungi profesional perubatan atau doktor jika anda mempunyai simptom sakit ketika kencing berikut:

Dysuria berterusan lebih dari 1 hari.

Darah dalam air kecil.

Pembuangan air kecil yang menyakitkan semasa hamil.

Batu karang
 keluar.

Pelepasan atau aliran dari faraj atau zakar.

Bagaimana ia didiagnosis dan dirawat?

Untuk mendiagnosis sakit ketika kencing atau
dysuria
, doktor akan berdasarkan penerangan anda tentang simptom fizikal, sejarah perubatan dan seksual anda, kemudian analisa sampel urin anda, menguji pundi kencing atau prostat anda.

Bergantung kepada penyebab utama sakit ketika kencing, anda akan dirawat dengan ubat-ubatan yang sesuai.

Di rumah, anda boleh membantu diri anda untuk mengurangkan ketidakselesaan, gatal-gatal, pembakaran, dan rasa sakit dengan
meminum lebih banyak air
 dan mengambil bantuan bukan preskripsi.


Anak Alami Sembelit? Ini Yang Perlu Parents Faham Untuk Merawatnya

Masalah sembelit bukanlah keadaan luar biasa untuk terjadi pada anak kecil. Tetapi apakah punca kanak kanak sembelit? Jom fahami lebih lanjut dalam perkongsian artikel ini.

Untuk mendapatkan lebih banyak info tentang Sistem Penghadaman, sila dapatkannya
di sini.

Definisi

Apa itu Masalah Sembelit dalam Kanak-kanak?

Sembelit dalam kanak-kanak merupakan masalah yang biasa terjadi. Punca Kanak kanak sembelit apabila mereka akan mengalami pergerakan usus
(air besar)
 yang tidak kerap atau najis yang keras, kering.

Apakah kebarangkalian Masalah Sembelit dalam Kanak-kanak?

Sembelit biasa terjadi pada kanak-kanak. Sila berbincang dengan doktor anda untuk maklumat lanjut.

Simptom-simptom

Apakah simptom-simptom yang menjadi punca kanak kanak sembelit?

Simptom-simptom biasa bagi
sembelit dalam kanak-kanak
 ialah:

Kurang daripada tiga pergerakan usus dalam seminggu.

Pergerakan usus yang keras, kering dan sukar untuk keluar.

Diameter najis besar yang mana boleh membuat tandas tersumbat.

Sakit ketika buang air besar.

Sakit pada abdomen.

Terdapat kesan cecair atau najis seperti tanah liat pada seluar dalam anak anda – tanda bahawa najis terkumpul di dalam rektum.

Darah pada permukaan
 najis yang keras.

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor.

Bila saya harus berjumpa doktor?

Anda harus berjumpa doktor sekiranya punca kanak kanak sembelit tersebut berlarutan lebih daripada dua minggu atau berlaku bersama dengan:

Demam.

Muntah.

Kanak kanak sembelit berdarah

Abdomen bengkak.

Hilang
berat badan.

Koyakan yang sakit pada kulit disekeliling anus (fissur anus).

Usus terkeluar daripada anus (
prolaps rektum
).

Punca

Apakah punca Kanak kanak sembelit?

Sembelit paling biasa berlaku apabila bahan buangan atau najis bergerak terlalu perlahan melalui
saluran penghadaman
, menyebabkan najis menjadi keras dan kering.

Banyak faktor yang boleh menyumbang kepada sembelit dalam kanak-kanak, termasuk:

Tahan air besar.
Anak anda mengabaikan keinginan untuk air besar kerana dia takut akan tandas atau tidak mahu berhenti daripada bermain. Sesetengah kanak-kanak akan menahan air besar apabila mereka jauh daripada rumah kerana mereka tidak selesa menggunakan
tandas awam

Pergerakan usus yang sakit
 disebabkan oleh najis yang besar, keras juga menyebabkan kanak-kanak lebih gemar untuk menahan air besar. Jika kesakitan berlaku ketika air besar, anak anda akan cuba untuk mengelakkan keadaan yang menyakitkan ini.

Isu latihan tandas.
Jika anda mula melatih untuk
menggunakan tandas terlalu awal
, anak anda mungkin akan memberontak dan menahan diri daripada buang air besar. Sekiranya latihan tandas di luar kemahuan anak anda, tabiat sengaja untuk mengabaikan keinginan untuk buang air besar akan bertukar menjadi tabiat tanpa sengaja yang mana sukar untuk diubah.

Perubahan diet
.
Kurang mengambil buah-buahan dan sayur-sayuran yang kaya dengan serat boleh menyebabkan sembelit. Salah satu sebab biasa menyebabkan kanak-kanak sembelit apabila mereka bertukar daripada diet cecair semua kepada diet yang mengandungi
makanan pepejal.

Perubahan rutin.

Sebarang perubahan pada rutin anak anda – seperti melancong, cuaca panas atau stress – boleh menganggu fungsi usus. Kanak-kanak juga lebih cenderung untuk mengalami sembelit apabila mereka mula bersekolah luar daripada rumah.

Ubat-ubat.
Ubat antidepressan dan pelbagai ubat yang lain boleh menyumbang kepada sembelit.

Alahan susu lembu.
 Alahan kepada susu lembu atau mengambil terlalu banyak
produk tenusu
(keju dan susu lembu) kadang kala boleh menyebabkan sembelit.

Sejarah keluarga.
Kanak-kanak yang mempunyai ahli keluarga yang pernah mengalami sembelit akan lebih cenderung untuk mengalaminya. Ini mungkin disebabkan oleh faktor genetik dan persekitaran yang dikongsi bersama.

Keadaan perubatan.
Jarang sekali punca kanak kanak sembelit disebabkan oleh malpembentukan rbanatomik, masalah sistem metabolik atau penghadaman, atau keadaan yang lain.

Baca juga:

Faktor-faktor Risiko

Apakah yang meningkatkan risiko punca kanak kanak sembelit?

Sembelit dalam kanak-kanak lebih biasa terjadi kepada kanak-kanak yang:

Tidak
banyak bersenam .

Tidak mengambil
makanan berserat
 yang mencukupi.

Tidak minum cecair yang cukup.

Mengambil ubat-ubat tertentu, termasuk antidepresan antara punca kanak kanak sembelit.

Mengalami keadaan perubatan yang melibatkan anus atau rektum.

Mempunyai sejarah keluarga yang mengalami sembelit.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana mendiagnosis punca kanak kanak sembelit?

Doktor anak anda akan:

Mengumpul sejarah perubatan yang lengkap. Doktor anak anda akan bertanya mengenai penyakit yang anak anda pernah alami. Doktor juga akan bertanya mengenai diet dan pola
aktiviti fizikal
 yang dilakukan.

Menjalani pemeriksaan fizikal. Pemeriksaan fizikal yang dilakukan termasuk memasukkan jari yang telah dipakaikan sarung tangan ke dalam anus anak anda bagi memeriksa sebarang abnormaliti atau najis yang tersekat. Najis yang dijumpai di dalam rektum akan diuji bagi mengesan darah.

Ujian yang lebih teliti biasanya akan dilakukan hanya untuk kes sembelit yang paling teruk. Sekiranya perlu, ujian-ujian tersebut termasuk:

X-ray abdomen. Ujian X-ray yang biasa dilakukan untuk melihat sama ada terdapat sekatan di dalam abdomen anak anda.

Manometri anorektal atau ujian motiliti. Dalam ujian ini, tiub nipis yang dipanggil kateter akan diletakkan di dalam rektum bagi menyukat koordinasi otot yang anak anda gunakan bagi mengeluarkan najis.

X-ray enema barium.  Dalam ujian ini, lapisan usus diselaputi dengan pewarna kontrast (barium) jadi rektum, kolon, dan kadang kala sebahagian daripada usus kecil dapat dilihat dengan jelas melalui X-ray.

Biopsi rektal. Dalam ujian ini, sampel kecil tisu akan diambil daripada
lapisan rektum
 bagi melihat sama ada sel saraf yang terdapat di kawasan itu normal atau tidak.

Kajian penanda atau transit. Dalam ujian ini, anak anda akan menelan kapsul yang mengandungi penanda yang akan kelihatan melalui X-ray yang akan diambil selama beberapa hari. Doktor anak anda akan mengkaji cara penanda tersebut bergerak melalui saluran penghadaman anak anda.

Ujian darah. Jarang sekali ujian darah dilakukan, contohnya bagi kes berkaitan
dengan tiroid
.

Bagaimana punca Kanak kanak sembelit dirawat?

Bergantung kepada keadaan, doktor anak anda akan menyarankan:

Makanan tambahan serat tanpa preskripsi atau pelembut najis. Jika anak anda tidak mendapat serat yang cukup di dalam diet, tambahkan makanan tambahan serat tanpa preskripsi seperti Metamucil atau Citrucel, mungkin boleh membantu. Walau bagaimanapun,
anak anda perlu minum
 sekurang-kurangnya 32 auns (lebih kurang 1 liter) air setiap hari bagi membolehkan produk ini berfungsi dengan baik. Periksa dengan doktor bagi mengetahui dos yang tepat untuk umur dan
berat anak
 anda.

Supositori gliserin boleh digunakan untuk melembutkan najis bagi kanak-kanak yang tidak boleh menelan pil. Tanya doktor anak anda mengenai cara yang betul untuk menggunakan produk ini.

Laksatif atau enema. Jika bahan najis yang terkumpul menyebabkan sekatan, doktor akan menyarankan supaya menggunakan laksatif atau enema bagi membantu menghilangkan sekatan tersebut. Contoh termasuklah polyethylene glycol (Glycolax, MiraLax, lain-lain) dan minyak mineral.

Jangan beri anak anda laksatif atau enema tanpa persetujuan doktor dan arahan dos yang betul.

Enema hospital. Kadang kala kanak-kanak mengalami sembelit yang teruk dan perlu dirawat di hospital untuk jangka masa pendek bagi membolehkan doktor menggunakan enema yang lebih kuat untuk mengosongkan usus. Ini dipanggil disimpaksi.

Ubat alternatif

Sebagai tambahan kepada perubahan diet dan rutin, pelbagai cara alternatif yang lain dapat membantu melegakan punca kanak kanak sembelit:

Urut abdomen anak anda dengan lembut bagi membolehkan otot yang menyokong
pundi kencing
 dan usus relaks, membantu meningkatkan aktiviti usus.

Rawatan tradisional orang cina yang
melibatkan jarum
 kecil yang dimasukkan dan dimanipulasi ke dalam bahagian badan. Terapi ini membantu sekiranya anak anda mengalami sembelit yang berkait dengan sakit pada abdomen.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani punca kanak kanak sembelit?

Berikut merupakan perubahan gaya hidup dan kaedah rawatan sampingan yang mungkin membantu anda mengatasi sembelit dalam kanak-kanak:

Diet tinggi serat.

Diet yang kaya dengan serat dapat membantu badan anak anda membentuk najis yang lembut dan besar. Pengambilan serat dalam diet yang disarankan adalah 14 gram bagi setiap 1,000 kalori.

Bagi kanak-kanak yang lebih muda, perlu mengambil lebih kurang 20 gram serat diet dalam sehari. Bagi
remaja perempuan
 dan wanita muda pula, 29 gram serat diet setiap hari, dan bagi remaja dan lelaki muda, 38 gram serat diet setiap hari.

Berikan anak anda makanan yang kaya dengan serat seperti kacang, bijirin penuh,
buah-buahan dan sayur-sayuran
.

Tetapi mulakan secara perlahan-lahan, tambah hanya beberapa gram serat sahaja setiap hari selama beberapa minggu bagi mengurangkan jumlah angin dan
kembung
yang boleh berlaku pada seseorang yang tidak biasa mengambil makanan yang kaya dengan serat.

Cecair yang mencukupi penting elak punca kanak kanak sembelit

Air dan cecair lain boleh membantu melembutkan najis anak anda.

Berhati-hati dalam memberi terlalu
banyak susu
 kepada anak anda. Bagi sesetengah kanak-kanak, susu yang berlebihan akan menyebabkan sembelit.

Masa yang mencukupi

Jangan memaksa anak untuk pergerakan usus.
Galakkan anak anda untuk duduk di atas tandas selama lima hingga sepuluh minit dalam masa 30 minit setiap kali
selepas makan
.

Lakukan rutin ini setiap hari, walaupun ketika
bercuti atau melancong.

Beri sokongan

Beri ganjaran disebabkan usaha anak anda, bukan kerana hasilnya.

Beri ganjaran kecil kepada anak anda yang cuba untuk buang air besar. Ganjaran yang boleh diberi termasuk pelekat atau buku atau
permainan khusus
yang hanya boleh digunakan selepas (atau kalau boleh ketika) di dalam tandas.

Jangan sesekali hukum anak anda yang telah buang air besar di dalam seluar mereka.

Sekiranya anda mempunyai sebarang pertanyaan berkaitan punca kanak kanak sembelit, sila berunding dengan
doktor pediatrik
 bagi memahami rawatan terbaik untuk anda.


Dehidrasi Ketika Puasa Itu BAHAYA! Jom Baca Ini Untuk Tahu Cara Elak Ia Berlaku!

Puasa memerlukan anda untuk tidak makan dan minum selama beberapa jam.

Anda hanya dibenarkan minum ketika berbuka puasa dan sahur.

Untuk itu,
nutrisi yang diperlukan oleh badan anda seboleh mungkin harus dipenuhi di dua waktu tersebut
, termasuk keperluan tubuh terhadap air.

Anda masih perlu minum 8 gelas semasa puasa untuk membantu mengekalkan status hidrasi tubuh anda.

Kekurangan air saat berpuasa boleh menyebabkan anda menjadi letih dan lemah, bahkan mungkin tidak mampu meneruskan puasa.

Berapa gelas air untuk elak dehidrasi semasa puasa?

Semasa tidak berpuasa,
anda boleh minum pada bila-bila masa sahaja
 yang anda mahu, apabila anda haus.

Namun, berbeza ketika anda sedang berpuasa.

Anda hanya dibenarkan untuk makan dan minum apa saja yang halal selama di antara waktu berbuka hingga sahur.

Waktu tersebut harus anda gunakan sebaiknya untuk memenuhi keperluan nutrisi badan anda, terutamanya keperluan air.

Memenuhi keperluan air selama waktu tersebut boleh mengurangkan risiko anda mengalami dehidrasi saat berpuasa.

Pastikan anda minum 8 gelas
 selama di antara waktu berbuka dan sahur, atau lebih dari jumlah itu jika anda rasa perlu lebih banyak.

Anda boleh membahagikan ke dalam pola dua gelas semasa berbuka, empat gelas selepas solat tarawih atau sebelum anda tidur, dan dua gelas lagi ketika sahur.

Atau, anda boleh memecahkan ke dalam pola tiga gelas semas berbuka, dua gelas sebelum tidur, dan 3 gelas semasa sahur.

Bagaimana cara anda membahagikan jumlah gelas air yang anda ambil semasa berpuasa sebenarnya bergantung pada selera masing-masing.

Apa yang penting adalah pastikan anda memenuhi sekurang-kurangnya 8 gelas air setiap hari di bulan Ramadan.

Cecair yang anda ambil boleh dari jus, sirap, atau minuman lain.

Walau bagaimanapun,
 air putih adalah pilihan yang terbaik bagi anda
.

Sebaiknya kurangkan pengambilan minuman yang mengandungi kafein, seperti kopi, teh, dan minuman bersoda.

Minuman berkafein ini mempunyai kesan diuretik yang membuatkan badan lebih banyak kehilangan air.

Bagaimana jika tubuh badan alami dehidrasi ketika puasa?

Kurang air atau dehidrasi
 semasa puasa adalah bahaya untuk kesihatan anda.

Minum kurang dari 8 gelas air setiap hari, diburukkan lagi dengan keadaan cuaca yang sedang panas dan banyak melakukan aktiviti berat boleh meningkatkan risiko anda mengalami dehidrasi semasa berpuasa.

Dehidrasi boleh berlaku jika air yang anda minum lebih sedikit daripada air yang digunakan badan atau cecair yang hilang dari badan lebih banyak.

Hasilnya, badan tidak mempunyai cukup air untuk menjalankan fungsi normalnya.

Namun, umumnya dehidrasi jarang berlaku semasa berpuasa jika anda mengambil air
semasa berbuka dan sahur
.

Ini tanda anda kurang minum air sewaktu berpuasa!

Jika anda mengalami dehidrasi ketika puasa, tanda-tanda yang boleh anda alami adalah:

Lebih jarang buang air kecil

Warna air kencing lebih gelap

Kurang berpeluh

Pening kepala

Kekeliruan

Rasa nak pengsan

Palpitasi, iaitu rasa jantung bergegup lebih cepat

Oleh itu,
sila minum air secukupnya ketika berpuasa
 untuk elak komplikasi semasa bulan mulia ini ya!


Makanan Menaikkan Emosi

Pernah tak ketika bangun pagi dan anda berasa seperti kehilangan atau emosi terganggu? Pernah tak ketika ingin melakukan sesuatu pekerjaan, anda seperti tiada perasaan untuk melakukannya walaupun ia sebenarnya pekerjaan atau tugasan yang anda gemari? Emosi naik turun adalah satu perkara biasa yang berlaku disebabkan pelbagai faktor. Jadi, bagaimana untuk menaikkan emosi anda kembali? Ikuti tip berikut untuk mengetahui makanan menaikkan emosi yang patut anda ambil.

7 makanan menaikkan emosi

 Ikan

Pilihan ikan yang tinggi kandungan lemak asid omega-3 seperti tuna, sardin dan salmon adalah antara makanan yang dapat membantu meningkatkan kembali emosi. Terdapat kajian yang mengatakan lemak asid ini membantu menghasilkan tisu otak. Cuba untuk menjadikan ikan ini antara makanan dalam diet anda untuk mengekalkan kecergasan dan kesihatan otak, sekali gus memperbaiki emosi agar kekal stabil dan efektif.

 Avokado

Manfaat avokado sangat luas, terutama pada bahagian otak. Makanan hebat ini menawarkan pelbagai manfaat, dari melindungi hati sehingga ke bahagian pencernaan. Malah, ia terbaik untuk memperbaiki emosi anda. Ia merupakan makanan pengimbang hormon semula jadi, memastikan otak menghasilkan bahan kimia yang diperlukan untuk kekal berada dalam emosi terbaik.

 Sayuran berdaun hijau

Kaya dengan pelbagai nutrien, seperti serat yang membantu mengimbangi gula dalam darah, vitamin B untuk meningkatkan fungsi otak dan zat besi. Terdapat bukti yang menunjukkan kekurangan zat besi berhubung kait dengan tingkah laku emosi, kegelisahan dan gangguan dalam proses neurotransmiter.

 Anggur

Buah-buahan yang enak dan berjus ini adalah makanan ringan yang baik. Malah, buah-buahan yang bersaiz kecil ini amat bermanfaat untuk membantu menaikkan emosi anda menjadi lebih baik. Ini kerana ia kaya dengan antioksidan terutama flavonoid – yang memberi kesan kepada emosi.

 Pisang

Kaya dengan kandungan asid amino
tryptophan
 serta vitamin A, B6 dan C, serat, kalium, fosforus, zat besi dan karbohidrat. Karbohidrat yang membantu dalam meningkatkan emosi juga berperanan dalam penyerapan
tryptophan
 dalam otak, manakala vitamin B6 membantu menukar
tryptophan
 kepada hormon serotonin yang dapat membantu menaikkan emosi.

 Ayam

Isi ayam tanpa lemak atau kulit turut dapat menaikkan emosi dengan membantu meningkatkan pengambilan asid amino
tryptophan
 – yang dapat membantu penghasilan serotonin – salah satu neurotransmiter yang paling penting berkaitan emosi. Ayam juga mengandungi asid amino lain yang dipanggil tirosin yang dapat membantu mengurangkan simptom kemurungan.

 Strawberi

Merupakan antara buah dalam kumpulan beri yang paling digemari. Ia kaya dengan pelbagai vitamin dan nutrien seperti vitamin A dan C serta mangan (kandungan mineral). Dapat meningkatkan bahan kimia yang menghasilkan rasa gembira pada bahagian otak.

Anda mungkin berminat untuk membaca:

Boleh Ke Bagi Bayi Makan Strawberi?

Diet: Piramid Makanan Atau #SukuSukuSeparuh?

Makanan Terbaik Untuk Hati


Minggu 33

Perkembangan bayi

Perkembangan bayi dalam kandungan

Bayi anda kini mempunyai saiz seperti nanas dengan kepanjangan 43 cm daripada kepala ke tumit dan mempunyai berat sekitar 1.8 kg.

Dalam minggu-minggu terakhir sebelum kelahiran ini, berbilion saraf berkembang dalam otak bayi anda membantunya mempelajari persekitaran in-utero (dalam rahim) – bayi anda boleh mendengar, merasa dan dapat melihat sedikit. Mata bayi anda boleh mengesan cahaya dan pupilnya (bahagian hitam mata) boleh mengembang atau mengecil sebagai reaksi kepada cahaya. Bayi anda tidur pada kebanyakan masa dan mengalami pergerakan mata laju, peringkat tidur di mana mimpi yang jelas berlaku.

Paru-paru bayi anda hampir matang sepenuhnya. Lemak akan berterusan bertambah pada badan bayi anda untuk perlindungan dan kehangatan. Bayi anda semakin bertambah berat badan pada minggu-minggu terakhir sebelum kelahiran.

Perubahan hidup & tubuh badan

Bagaimanakah perubahan badan saya?

Memandangkan bayi anda mengisi lebih banyak ruang dalam abdomen, pelbagai perkara mula berubah: anda mungkin mendapati diri anda tidak stabil. Mencari posisi yang mudah untuk duduk atau tidur mungkin bertambah sukar. Anda juga mungkin merasa sakit atau kebas pada jari, pergelangan tangan dan tangan. Sepertimana tisu lain dalam badan anda, pergelangan tangan anda mungkin menghimpunkan cecair, yang meningkatkan tekanan pada
 carpal tunnel
,  pada pergelangan anda. Saraf yang melalui canal ini mungkin ditekan, menyebabkan rasa kebas, bersemut, sakit membakar atau sakit ringan. Cuba untuk memakai penganduh untuk menstabilkan pergelangan tangan anda atau letakkan tangan anda ke atas bantal apabila tidur. Jika pekerjaan anda melibatkan pergerakan tangan yang berulang (seperti menaip atau pemasangan barangan kilang) ingat untuk meregangkan tangan anda pada waktu rehat sekerap mungkin.

Apakah yang perlu saya beri perhatian?

Jika anda mendapati cecair jernih, berkrim daripada puting anda, jangan risau; cecair tersebut bukanlah susu. Susu hanya dihasilkan beberapa hari selepas kelahiran. Cecair putih berkrim atau kuning daripada payudara anda adalah petanda badan anda sedang menyiapkan diri untuk menyusu badan. Cecair yang anda dapati ialah kolostrum, yang terhasil sebelum penghasilan susu sebenar beberapa hari selepas kelahiran.

Pertemuan dengan doktor

Apa yang harus saya maklumkan pada doktor?

Anda perlu berbincang dengan doktor anda sebelum mengambil pil tidur. Tidak ada pil tidur yang selamat bagi wanita mengandung. Doktor boleh menimbangkan risiko dan manfaat pengambilan sesuatu ubat dan membincangkan penyelesaian alternatif bagi masalah tidur anda.

Apakah ujian yang perlu saya tahu?

Doktor akan menganggar saiz bayi anda dan meramalkan waktu kelahiran. Anda mungkin perlu menjalani pelbagai ujian bergantung kepada keperluan anda dan kehendak doktor, ini termasuklah:

Timbang berat (penambahan berat badan akan berhenti atau berkurang pada waktu ini);

Tekanan darah (mungkin lebih tinggi berbanding timester kedua);

Ujian air kencing untuk memeriksa tahap gula dan protein;

Vena varikos pada kaki, bengkak pada tangan dan kaki;

Pemeriksaan degupan jantung janin;

Ukuran saiz rahim melalui pemeriksaan luar untuk dibandingkan dengan waktu kelahiran;

Ketinggian fundus (bahagian atas rahim);

Saiz fetus, arah kelahiran (kepala atau punggung dahulu), kedudukan (muka ke bawah atau ke atas) melalui pemeriksaan dengan sentuhan dari luar,

Simptom atau tanda yang tidak normal;

Sediakan senarai soalan atau isu yang anda mahu bincangkan dengan doktor anda.

Kesihatan & keselamatan

Apakah yang perlu saya tahu untuk kesihatan dan keselamatan semasa hamil?

Jika anda risau dengan penggunaan bahan penghalau serangga, anda patut menggunakannya seperti yang disarankan untuk keselamatan anda. Kebanyakan bahan penghalau serangga dianggap selamat sewaktu kehamilan, tetapi jangan lupa untuk membaca label.

Berhati-hati dengan pemakanan keju lembut. Keju lembut diperbuat daripada susu yang dipasteurkan dianggap selamat untuk dimakan. Tetapi, keju yang diperbuat daripada susu mentah, yang tidak dipasteurkan tidak selamat untuk dimakan.

Bagaimanakah tumbesaran bayi anda minggu hadapan?

Hello Health Group
 tidak memberikan sebarang khidmat nasihat, diagnosis atau rawatan perubatan.


Tip Menjaga Sistem Pencernaan Semasa Puasa

Penjagaan sistem pencernaan adalah sangat penting sepanjang bulan Ramadan. Ini kerana melalui proses pencernaan akan memecahkan makanan kepada nutrien yang diperlukan oleh tubuh anda. Jika anda mengabaikan penjagaan kesihatannya, tubuh anda mungkin menghadapi masalah penyerapan nutrien.

Tip penjagaan sistem pencernaan sepanjang puasa

Makan makanan tinggi serat

Pengambilan makanan tinggi serat
 dan kaya dengan bijirin, sayur-sayuran, kekacang dan buah-buahan boleh meningkatkan kesihatan pencernaan anda. Bukan sahaja semasa puasa sahaja tetapi hari-hari lain juga.

Ini kerana makanan dengan serat yang tinggi membantu menjaga pergerakan makanan melalui saluran penghadaman anda, menjadikan
kecenderungan mengalami sembelit adalah kurang
. Selain itu, ia juga membantu anda mencegah atau merawat pelbagai keadaan pencernaan, seperti divertikulosis,
buasir
, dan sindrom usus besar (IBS). Di samping itu, ia dapat membantu anda mencapai atau mengekalkan berat badan yang ideal.

Hadkan makanan berlemak

Secara umum,
makanan berlemak cenderung melambatkan proses pencernaan
, menjadikan anda lebih mudah mendapat
sembelit
. Walau bagaimanapun, memasukkan sedikit lemak ke dalam diet anda adalah penting sebagai bekalan tenaga. Tetapi, makanan berlemak berserta dengan makanan serat tinggi menjadikannya lebih mudah pada sistem pencernaan anda.

Kekal dehidrasi bantu proses pencernaan

Walaupun berpuasa, anda perlu memastikan tubuh
mendapat air kosong secukupnya iaitu 8 gelas sehari
 bagi mengekalkan kesihatan sistem pencernaan. Dengan kuantiti pengambilan air yang mencukupi, serat akan menariknya bersama ke dalam usus besar bagi membentuk najis yang lebih lembut dan melepasi dengan mudah, seterusnya mencegah sembelit.

Ambil masa

Walaupun anda sedang kelaparan akibat sehari berpuasa tanpa makan dan minum, jangan sesekali makan dengan gelojoh atau tergesa-gesa. Perlahan-lahan dan mengunyah setiap gigitan sekurang-kurangnya 20 kali. Ini memberi banyak masa perut anda untuk mempersiapkannya mencerna nutrien yang anda berikan, dan membolehkan tubuh dan otak anda memberitahu anda ketika anda sudah cukup atau kenyang.

Elakkan tekanan

Terlalu banyak tekanan atau kegelisahan
 boleh menyebabkan proses pencernaan anda berfungsi secara berlebihan. Oleh itu, cari aktiviti yang boleh mengurangkan tekanan dan lakukannya secara teratur.


Hari Statistik Dunia 20 Okt: Angka Kesihatan Mental Dunia Meningkat Angkara COVID-19

Dalam sibuk mencari penawar untuk melawan pandemik COVID-19, adakalanya kita terlupa untuk menjaga aspek kesihatan mental.

Pandemik COVID-19

Bermula dengan sekadar wabak biasa, jangkitan
Novel Coronavirus
 – kini dikenali sebagai COVID-19 – mula dikesan pada bulan Disember 2019 telah berkembang menjadi status pandemik global.

Masih ketiadaan vaksin lagi, rawatan yang dilakukan kini hanya memfokuskan kepada individu dengan simptom serta langkah pencegahan untuk mereka yang berisiko dijangkiti.

Kebanyakan negara telah mengambil tindakan berjaga-jaga untuk membendung penularan COVID-19 dengan langkah seperti
kawalan pergerakan, amalan jarak sosial serta melakukan kuarantin diri
.

Pun begitu, tanpa disedari penularan wabak penyakit itu sendiri boleh memberi kesan buruk kepada kesihatan mental.

Bersempena Hari Statistik Dunia yang disambut setiap 20 Oktober, jom kita lihat statistik kesihatan mental dunia kesan daripada penularan wabak pandemik COVID-19 ini.

COVID-19 & impaknya pada kesihatan mental individu

Pertubuhan Kesihatan Sedunia (WHO)
 serta pengamal perubatan dan kesihatan awam seluruh dunia menyeru agar setiap individu mengamalkan penjarakan sosial dalam kehidupan seharian.

Ini bermaksud setiap individu disarankan untuk mengelakkan kawasan sesak, perhimpunan besar-besaran atau mengadakan hubungan rapat dengan individu yang berisiko bagi menghindari penyebaran virus.

Namun, ia sebenarnya bertentangan dengan sifat manusia sebagai makhluk yang gemar bersosial.

Gangguan kesihatan melibatkan mental

Oleh itu, penjarakan sosial bukan hanya menguji keupayaan manusia untuk bekerjasama.

Tetapi dalam masa yang sama mewujudkan pelbagai implikasi pada mental seperti ketakutan,
kegelisahan
,
kesedihan dan kemurungan
.

Ketakutan dan kegelisahan terhadap wabak pandemik COVID-19 berbahaya menambahkan lagi
tekanan mental
 terhadap diri sendiri dan masyarakat sekeliling.

Tidak dinafikan, amalan jarak sosial dapat meminimumkan hubungan sosial. Keadaan tersebut sekali gus dapat membantu mengekang
penularan wabak COVID-19
.

Walau bagaimanapun, dalam masa sama amalan penjarakan itu sedikit sebanyak akan menjejaskan irama sosial yang turut dianggap sebagai mekanisme untuk menghilangkan tekanan.

Kesannya, ia menjadikan tahap kesihatan mental seseorang individu terpaksa dipertaruhkan.

PBB beri amaran peningkatan krisis kesihatan mental

Menurut pakar kesihatan Pertubuhan Bangsa-bangsa Bersatu (PBB), krisis kesihatan jiwa dan mental semakin meningkat apabila berjuta-juta individu di seluruh dunia dikelilingi kematian dan penyakit.

Keadaan semakin parah apabila mereka dipaksa untuk melakukan pengasingan diri selain berdepan masalah kemiskinan dan
kegelisahan
 kesan wabak pandemik COVID-19.

Bagi Pengarah Jabatan Kesihatan Mental WHO, Devora Kestel, “Pengasingan, ketakutan, ketidakpastian, kemelut ekonomi – semuanya boleh menyebabkan tekanan psikologi.”

Dalam pembentangan laporan berkaitan keadaan mental dunia, masyarakat di beberapa kawasan dan bahagian dunia dikatakan lebih terdedah dengan risiko mengalami tekanan jiwa.

Ini turut melibatkan kanak-kanak serta individu belia muda yang terpaksa mengasingkan diri daripada rakan dan sekolah.

Impak tekanan jiwa juga berisiko dialami pekerja dalam sektor kesihatan kesan daripada keterpaksaan untuk melihat ribuan pesakit dijangkiti dan mati akibat jangkitan COVID-19.

Kajian dan tinjauan menunjukkan kesan COVID-19  terhadap kesihatan mental di seluruh dunia.

Ahli psikologi mengatakan kanak-kanak cenderung berasa cemas dan peningkatan kes kemurungan dan kegelisahan telah direkodkan di beberapa negara.

Bukan itu sahaja, kes yang melibatkan
keganasan rumah tangga
 atau penderaan domestik juga meningkat.

Statistik tekanan mental kesan COVID-19

Terdapat laporan mingguan CDC dalam kajian melibatkan individu dewasa di Amerika Syarikat berkaitan dengan pandemik COVID-19.

Hasil laporan menunjukkan kebanyakan individu belia, kaum/etnik minoriti, pekerja bahagian penting yang tidak menerima gaji mengalami masalah kesihatan mental yang serius.

Lebih membimbangkan wujud peningkatan keinginan untuk membunuh diri.

Sumber @ www.cdc.gov/

Satu tinjauan berskala besar telah dilakukan mengenai tekanan psikologi yang melibatkan seluruh penduduk China semasa gejolak wabak pendemik COVID-19.

Hasil keputusan tinjauan mendapati beberapa kumpulan individu adalah lebih berisiko cenderung mengalami masalah psikologi.

Mereka adalah termasuk wanita, individu dewasa muda yang memperoleh maklumat daripada media sosial dan mencetuskan tekanan, warga tua berisiko untuk kematian serta pekerja migran terjejas oleh krisis ekonomi.

Satu kajian tinjauan lain turut dilakukan di China, namun ia hanya melibatkan 1,257 pekerja sektor kesihatan yang perlu berdepan dengan pesakit COVID-19.

Daripada hasil tinjauan, 50.4% daripadanya dilaporkan mengalami gejala kemurungan, 44.6% tanda-tanda kegelisahan, 34%
insomnia
 dan 71.5% berdepan tekanan.

Walau bagaimanapun, data statistik di Malaysia mengenai kesan wabak COVID-19 ini terhadap kesihatan mental adalah terhad.

Pun begitu, menurut Prestasi Penjagaan Kesihatan Mental Malaysia (
Malaysian Mental Healthcare Performance
) pada tahun 2016, gangguan mental individu dianggarkan pada 8.6%.

Pastinya dengan penularan wabak COVID-19 yang berterusan ini, anda boleh menjangkakan peningkatan angka-angka ini secara mendadak.

Buangkan stigma

Dalam menangani masalah melibatkan psikologi ini, perkara pertama yang perlu dilakukan adalah untuk mengubah stigma individu bagi mendorong lebih ramai tampil mendapatkan rawatan.

Pastinya, cara terbaik adalah dengan mendapatkan rawatan jika anda ada tanda-tanda mengalami kesihatan mental, apatah lagi dalam kita masih berusaha mencari penawar COVID-19 ini.


Lalat, Serangga Kotor Berbahaya! Kenali 4 Penyakit Bawaan Lalat

Lalat, serangga kecil yang membawa banyak penyakit bawaan. Dianggarkan
ia membawa lebih daripada 100 jenis penyakit
 lalat berbeza.

Lalat berada di atas najis, sampah dan sisa makanan yang mana ia ‘mengutip’ jangkitan bakteria, helminthic dan protozoan.

Selain daripada menyebarkan penyakit, menelan larva lalat juga boleh menyebabkan miasis usus.

Jadi, usah pandang remeh pada
 serangga kecil yang kotor ini!
Di sini, kami senaraikan 4 jenis penyakit lalat lazim dialami.

Kitaran hidup lalat

Tempoh kitaran lalat sangat bergantung kepada suhu persekitaran larva. Semakin tinggi suhu, lalat lebih cepat berkembang dan bertambah banyak.

Kebanyakan spesies lalat lain akan membiak lebih perlahan berbanding lalat biasa.

Penyakit lalat

Daripada lebih 100
jenis penyakit disebabkan serangga kecil
ini, kami senaraikan 4 penyakit bawaan lalat yang lazim menyerang manusia. Antaranya:

1. Demam kepialu

Demam kepialu (typhoid) adalah sejenis jangkitan enterik yang sama dengan kolera (taun), cirit-birit dan disentri.

Jangkitan ini berpunca daripada bakteria
 yang dipanggil Salmonella typhi dan berlaku apabila individu bersentuhan dengan najis atau makanan atau air tercemar.

Jadi, tidak hairanlah seseorang mudah mendapat penyakit ini.

2. Taun (kolera)

Faktor risiko kolera termasuk pendedahan kepada air atau makanan yang tercemar, terutamanya dikawasan tidak bersih seperti di pasar terbuka atau melalui lokasi penjual jalan di mana tiada air yang mengalir.

Penyakit ini sering mengakibatkan cirit-birit dan muntah berair yang boleh mengakibatkan dehidrasi melampau dan kematian.

Untuk mengurangkan risiko dijangkiti kolera, berhati-hati ketika memakan makanan di jalanan yang diragui kebersihannya dan kawal populasi lalat rumah di dalam rumah anda.

3. Disentri

Disentri merujuk kepada keradangan usus yang mengakibatkan cirit-birit berdarah. Seperti demam kepialu dan kolera, ia adalah
jangkitan bakteria dalam keadaan yang lebih teruk,
 yang boleh menyebabkan kematian.

Individu mengalami penyakit ini apabila mereka makan makanan tidak bersih atau mengambil air yang tercemar.

Ini kerana lalat yang sering membawa patogen (agen yang menyebabkan penyakit) di badan mereka.

4. Konjungtivitis epidemik

Konjungtivitis epidemik atau keratoconjunctivitis epidemik, penyakit ‘mata merah jambu’ yang bukan kebiasaannya.

Malah, penyakit ini merupakan sakit yang lebih senang berjangkit dan menjengkelkan.

Ia menandakan tanda-tanda dan simptom yang merangkumi keradangan kornea, demam, keletihan melampau, sakit kepala dan pembengkakan nodus nimfa
(nymph nodes).

Jangkitan ini boleh berlaku apabila patogen yang terdapat pada badan lalat bersentuhan dengan mata anda.

Sebagai contoh, anda boleh dijangkiti apabila anda menyentuh permukaan yang tercemar kemudian menggosok atau menyentuh mata anda tanpa mencuci tangan terlebih dahulu.

Kesimpulannya, ada banyak penyakit bawaan lalat berbahaya untuk kesihatan kita. Jadi,
amalkan langkah kebersihan
dan elakkan serangga kotor ini daripada membiak di keliling rumah kita.


Kenali Tanda Diabetes Jenis 1, Jika Muncul Simptom Ini, Jangan Berlengah Jumpa Doktor

Masih ramai yang mungkin tidak sedar tanda diabetes
type
 1 yang berlaku terhadap dirinya hingga mengabaikan simptom-simptom yang kelihatan.

Penyakit diabetes
bukan sahaja dihidapi oleh golongan yang berusia, malahan kanak-kanak dan remaja juga tidak terkecuali
 daripada mengalaminya.

Jika tanda diabetes
type
 1 disedari daripada awal, individu tersebut boleh menerima rawatan dengan segera. Secara tidak langsung, anda boleh mengurangkan
risiko komplikasi
yang lebih serius seperti amputasi kaki!

Untuk mendapatkan lebih banyak info tentang Kencing Manis, sila dapatkannya
di sini.

Tanda diabetes
 type
 1#1 yang harus diawasi: Kerap membuang air kecil

Anda kerap terjaga malam semata-mata hendak ke tandas? Jaga-jaga, ia mungkin tanda diabetes
type
1 pertama anda.

Poliuria adalah suatu keadaan di mana tubuh kita kerap
membuang air kecil
 dalam jumlah yang lebih banyak daripada kebiasaannya,
 iaitu lebih daripada tiga liter sehari berbanding jumlah normal bagi orang dewasa (satu hingga dua liter).

Ini adalah salah satu gejala utama diab
etes jenis satu dan boleh menyebabkan dehidrasi tahap teruk serta mempengaruhi fungsi ginjal jika tidak dirawat.

Poliuria juga boleh terjadi dalam kalangan penghidap diabetes jika kadar glukosa darah meningkat terlalu tinggi.

Apabila tahap glukosa darah menjadi terlalu tinggi, tubuh kita akan berusaha untuk menyingkirkan kandungan gula tambahan tersebut melalui buah pinggang.

Apabila ini berlaku,
buah pinggang
 akan membuang banyak air sekali gus dengan gula tambahan tersebut.

Oleh hal yang demikian, ia akan membuatkan anda semakin kerap membuang air kecil, lebih-lebih lagi
pada waktu malam.

#2. Sentiasa lapar dan dahaga

Polifagia ialah istilah perubatan yang digunakan untuk menggambarkan rasa lapar yang keterlaluan atau peningkatan selera makan.

 Ia merupakan salah satu daripada tiga tanda utama diabetes, bersama-sama dengan:

Polidipsia: Rasa dahaga yang keterlaluan

Poliuria: Kekerapan membuang air kecil

Individu yang menghidap diabetes tidak mempunyai insulin atau bertindak balas terhadap insulin seperti kebiasaan.

Oleh sebab itu, glukosa tidak dapat diproses oleh badan seperti biasa, lalu ia boleh menyebabkan tahap gula dalam darah merosot.

Apabila keadaan ini berlaku, di mana tahap gula dalam darah menurun secara tiba-tiba, badan akan menganggap bahawa anda kelaparan dan memerlukan lebih glukosa untuk berfungsi.

Isyarat ini akan diterjemahkan sebagai satu
tanda lapar
 oleh badan. Rasa lapar yang berterusan adalah antara simptom diabetes utama yang boleh diperhatikan.

Selain itu, polidipsia ialah istilah yang diberikan untuk rasa dahaga yang berlebihan dan merupakan salah satu gejala awal diabetes. Ia biasanya disertai dengan
kekeringan mulut
, sama ada sementara atau berpanjangan.

Rasa dahaga merupakan tindak balas tubuh yang normal terhadap persekitaran.

Namun, jika anda berasa dahaga sepanjang masa atau lebih
kerap dahaga
 daripada biasa dan berterusan walaupun setelah mengambil jumlah air yang banyak, ia boleh menjadi tanda diabetes
type
 1 anda tidak terkawal.

Peningkatan rasa dahaga dalam kalangan penghidap diabetes kadang-kadang boleh menjadi indikasi tahap gula darah lebih tinggi daripada biasa.

Oleh sebab kandungan gula darah yang tinggi, pesakit diabetes akan kerap membuang air kecil untuk menyingkirkan
glukosa berlebihan
 dalam darah.

Kekerapan membuang air kecil inilah selanjutnya akan membuatkan individu tersebut berasa dahaga dengan lebih kerap.

3. Kehilangan berat badan tanda diabetes
type
 1 juga?

Antara tanda diabetes
 type
1 yang mungkin berlaku adalah berat badan yang semakin berkurangan. Mengapa sentiasa lapar, tetapi masih
hilang berat badan
? Ini jawapannya!

Tahap gula dalam darah yang tinggi boleh menyebabkan kehilangan berat badan dalam jangka masa yang singkat, antara 2 hingga 3 kilogram dalam masa 2 atau 3 bulan.

Keadaan ini boleh berlaku apabila hormon insulin tidak berfungsi untuk membekalkan glukosa ke dalam sel-sel di mana ia boleh digunakan sebagai tenaga.

Badan akan menganggap ia signal kelaparan dan mengurai lemak pada otot sebagai
sumber tenaga
alternatif.

Jika proses penguraian tersebut berlaku secara berterusan, jisim lemak dan otot akan berkurangan dan secara tidak langsung berat badan anda menurun.

4. Sering berasa keletihan

Ketika badan anda sedang cuba untuk mengimbangi kekurangan glukosa, ia akan memberikan impak kepada tubuh, menjadikan
anda keletihan.

Walaupun sel-sel tubuh anda tidak akan mendapat glukosa yang mencukupi seperti normal, ia akan terus bekerja keras untuk memastikan fungsi tubuh sentiasa dalam keadaan baik.

Oleh sebab tidak mendapat tenaga yang mencukupi meskipun telah bekerja keras, badan anda akan mula rasa letih.

Selain itu, anda perlu bangun untuk membuang air kecil beberapa kali pada waktu malam, secara tidak langsung membuatkan
tidur anda terganggu.

Jika letih, emosi anda akan turut terganggu, menjadikan anda cepat marah.

5. Penglihatan semakin kabur

Salah satu tanda diabetes
 type
1 yang umum adalah
penglihatan kabur
, yang merujuk kepada kehilangan ketajaman penglihatan dan ketidakupayaan untuk melihat perincian yang baik.

Penglihatan kabur boleh mempengaruhi kedua-dua mata (penglihatan kabur dua hala).

Walau apa pun puncanya,
 ia tidak boleh dibiarkan begitu sahaja dan seharusnya dirawat kerana ia boleh menjadi petunjuk masalah mata yang lebih serius.

Apabila tahap glukosa dalam darah adalah tinggi, ia akan menjejaskan pembuluh darah kecil dalam tubuh seperti dalam mata kita. Jika pembuluh darah dalam mata terjejas, ia boleh mengubah bentuk kanta dan mata.

Keadaan ini akan menyebabkan penglihatan anda menjadi kabur. Walau bagaimanapun, keadaan ini boleh menjadi normal atau hampir normal apabila tahap gula dalam darah berbalik kepada asal.

Tahap gula darah yang tinggi, jika dibiarkan untuk tempoh yang panjang, cenderung menyebabkan kerosakan kekal dan
berisiko buta.

Baca juga:

Walau bagaimanapun, penglihatan kabur juga boleh terjadi akibat
kadar gula darah
yang sangat rendah. Jika berlaku demikian, penglihatan anda akan pulih setelah tahap glukosa darah kembali ke tahap normal.

Sekiranya tahap gula darah anda berubah dari semasa ke semasa, anda mungkin akan sedar bahawa penglihatan anda bertambah baik atau buruk dalam jangka masa tertentu.

Jika berasakan wujudnya masalah mata, rujuklah doktor dengan segera untuk
mendapatkan rawatan yang sepatutnya.

Inti pati

Walaupun tubuh kita berbeza bagi setiap individu, namun tanda diabetes
 type
1 yang disenaraikan di atas adalah simptom diabetes yang lazim dilaporkan oleh penghidapnya.

Jika anda rasa terdapat perubahan dalam aktiviti seharian anda seperti kerap ke tandas meskipun tidak
minum banyak air,
 dapatkan rundingan doktor dengan segera.

Lebih baik untuk anda mengenal pasti penyakit diabetes daripada awal sebelum timbulnya komplikasi yang tidak diingini.


Kenali Apa Itu Galaktosemia, Gangguan Genetik Yang Jejas Perkembangan Bayi!

Ada bayi yang dilahirkan dengan kondisi galaktosemia – sejenis keadaan metabolik jarang berlaku yang akan
menghalang mereka daripada memproses laktosa
, salah satu gula dalam susu ibu dan formula lantas mengubahnya kepada tenaga.

Gangguan ini boleh menyebabkan masalah kepada bayi baru lahir serta bakal mengancam nyawa jika tidak dirawat!

Menguji kondisi ini adalah mudah
 kerana ia biasa dirawat sebaik sahaja didiagnosis malah, anak-anak yang memilikinya juga boleh hidup secara normal selepas daripada sembuh.

Bagaimana ia berlaku?

Galaktosemia disebabkan oleh mutasi dalam gen dan kekurangan enzim yang akan menyebabkan galaktosa gula terbina di dalam darah.

Ia adalah penyakit yang diwarisi, dan ibu bapa dapat menyebarkannya kepada anak secara biologi.
Para ibu bapa dianggap pembawa penyakit ini
.

Ia juga adalah sejenis gangguan genetik resesif, jadi dua salinan gen yang cacat itu harus diwarisi untuk kewujudan penyakit itu.

Ini biasanya bermakna seseorang mewarisi
satu gen yang cacat daripada setiap ibu bapa
.

Jenis galaktosemia

Jenis 1, atau varian klasik dan klinikal

Jenis 2, atau kekurangan galaktokinase

Jenis 3, atau kekurangan epimerase

Duarte variant galactosemia

Simptom galaktosemia

Simptom kondisi ini biasanya berlaku beberapa hari atau minggu selepas kelahiran. Simptom yang paling umum termasuk:

Hilang selera makan

Muntah

Diarea

Jaundis

Kebengkakan hati

Kerosakan hati

Cecair membina di dalam perut dan membengkak

Pendarahan yang tidak normal

Kesengsaraan

Keletihan

Kelesuan

Pengurangan berat badan

Risiko jangkitan yang lebih tinggi

Bayi yang mempunyai kondisi ini mempunyai masalah makan dan cenderung menurunkan berat badan. Ini juga dikenali sebagai kegagalan untuk pertumbuhan dan perkembangan.

Diagnosis

Kondisi ini biasanya ada didiagnosis walaupun ujian yang dilakukan sebagai sebahagian daripada
program saringan baru lahir
.

Ujian darah akan mengesan paras galaktosa yang tinggi dan tahap aktiviti enzim yang rendah dan darah biasanya melalui tumit bayi.

Ujian urin juga boleh digunakan untuk mendiagnosis keadaan ini. Selain itu, ujian genetik juga boleh membantu mendiagnosis masalah ini.

Rawatan

Rawatan untuk masalah ini yang paling biasa adalah diet rendah galaktosa.

Ini bermakna bahawa susu dan makanan lain yang mengandungi laktosa atau galaktosa tidak boleh dimakan.

Tiada ubat untuk kondisi ini atau ubat yang diluluskan untuk menggantikan enzim.

Walaupun diet rendah galaktosa boleh mencegah atau mengurangkan risiko beberapa komplikasi, ia mungkin tidak menghalang semuanya.

Dalam sesetengah kes,
kanak-kanak masih mengalami masalah
 seperti kelewatan bertutur, ketidakupayaan belajar, dan isu pembiakan.

Jadi sesetengah kanak-kanak mungkin mendapat manfaat daripada terapi pertuturan sebagai sebahagian daripada pelan rawatan.

Di samping itu, kanak-kanak yang mempunyai masalah pembelajaran dan kelewatan lain boleh mendapat manfaat daripada rancangan pendidikan dan intervensi individu.

Ia juga boleh meningkatkan risiko jangkitan, jadi mengawal jangkitan apabila ia berlaku adalah penting. Rawatan antibiotik atau ubat lain mungkin diperlukan.

Malah, kaunseling genetik dan terapi penggantian hormon juga boleh disyorkan.

Kondisi ini boleh menjejaskan akil baligh
, jadi terapi penggantian hormon dapat membantu.

Oleh itu, adalah penting untuk berbincang dengan doktor dan menangani kebimbangan awal anak anda.


Baru Sekejap 'Bersama' Encik Suami Dah Pancut? Ini 5 Petua Untuk Tahan Lebih Lama!

Jika ditanya pada mana-mana suami isteri, sudah pasti mereka mahukan hubungan seksual tahan lebih lama.

Pun begitu, ini adalah masalah yang sering terjadi pada pasangan terutamanya golongan lelaki yang sering mengalami
masalah pancut awal.

Jadi, sesuatu perlu dilakukan oleh
golongan lelaki yang sering mengecewakan pasangannya
 untuk memastikan hubungan seksual tahan lebih lama.

Baca lebih lanjut tentang Kesihatan Seksual
di sini.

Petua hubungan seksual bertahan lebih lama

#1. Cuba posisi seks yang tertentu

Buat suami isteri terutamanya yang baru berkahwin, sampai bila anda mahu
melekat pada satu posisi sahaja
?

Untuk pengetahuan anda, posisi biasa seperti
missionary
atau
doggy style
adalah sesuatu yang sangat
mainstream
!

Bukan itu sahaja, posisi yang membosankan ini sebenarnya mungkin boleh jadi punca golongan lelaki mengalami ejakulasi pramatang.

Ini kerana ia memerlukan suami yang mengawal setiap ritma tusukan zakar ke dalam faraj isteri.

Dalam erti kata yang lebih mudah, posisi sebegini mungkin akan membuat encik suami ‘syok sendiri’ tanpa memikirkan kepuasan pasangan!

Menurut seorang pengkaji seks, Dr Ian Kerner, posisi yang biasa akan membuat golongan lelaki lebih cepat mencapai orgasma.

Jadi, sila tukar posisi seks anda berdua.

Sebagai cadangan, anda dan pasangan mungkin boleh menukar posisi seks yang memerlukan wanita untuk mengawal ritma penetrasi seperti
woman on top
.

#2. Melancap sebelum seks

Menurut Dr Evan Goldstein yang merupakan seorang Pakar Proktologi,
ejakulasi yang terlalu cepat
 mungkin disebabkan golongan lelaki tidak mencapai klimaks dalam masa yang terdekat ekoran kelenjar prostat menyimpan terlalu banyak air mani.

Pun begitu, sudah pasti ramai pasangan akan mempersoalkan mengapa kita perlu
melancap walaupun selepas berkahwin
?

Jadi, anda mungkin tidak perlu beronani.

Sebaliknya, apa kata minta isteri anda lakukan
handjob
atau
blowjob
terlebih dahulu?

Cuma, janganlah pula encik suami tertidur selepas adegan ‘ringan-ringan’ ini.

Takut isteri kesayangan anda berkecil hati pula nanti!

#3. Guna tisu magis

Terdapat banyak peralatan yang dikatakan boleh membuat lelaki tidak lagi mengalami
masalah ejakulasi pramatang
.

Ada juga mitos yang mengatakan penggunaan tisu magis boleh buat hubungan seksual tahan lebih lama.

Adakah ia benar?

Menurut kajian yang dilakukan pada 2017 oleh seorang Pakar Urologi Dr David Samadi, penggunaan alat ini mungkin boleh membuat anda lambat pancut.

Ini kerana tisu magis mempunyai kira-kira 4% benzocaine, yang boleh mengurangkan rangsangan berlebihan tanpa menyingkirkan sensasi semasa melakukan penetrasi.

Pun begitu, penggunaan alat ini mungkin akan mendatangkan mudarat kepada faraj wanita terutamanya jika mereka mempunyai masalah alahan terhadapnya.

Jadi, tiada masalah untuk anda cuba menggunakannya.

Cuma, sila rujuk kepada pakar terlebih dahulu sebelum mencubanya dengan pasangan anda!

#4. Guna cincin zakar

Ada satu teknik untuk menahan air mani daripada terkeluar lebih awal iaitu dengan berhenti dan memicit bahagian bawah kepala zakar apabila rasa mahu terpancut.

Pun begitu, teknik ini mungkin agak sukar dilakukan kerana suami perlu menarik keluar zakar dari faraj pada masa yang tepat.

Selain itu, ia juga akan buat hubungan seks jadi ‘potong stim’!

Oleh itu,
 apa kata anda guna cincin zakar?

Menurut pengkaji seks, Masters and Johnson,
penggunaan alat ini boleh melambatkan air mani terkeluar
 kerana ia akan menekan dan menghalang darah dari masuk ke zakar sekali gus melambatkan respons sistem ejakulatori.

Pun begitu, sila berhati-hati menggunakannya! Ini kerana penggunaan saiz yang salah akan mengakibatkan zakar ‘tercekik’.

Kondisi ini kemudiannya mungkin boleh jadi punca cincin tersebut tersekat pada
alat kemaluan lelaki lantas membuat ia mati
 atau hilang fungsi.

#5. Luangkan lebih masa untuk
foreplay
&
afterplay

Ini adalah petua hubungan seks tahan lebih lama yang perlu paling diutamakan.

Sebagaimana yang kita tahu,
golongan wanita memang lambat untuk mencapai orgasma
.

Ini adalah punca utama hubungan seks kurang memuaskan untuk mereka.

Jadi, apa yang suami boleh lakukan
adalah lebihkan masa untuk melakukan
foreplay
.

Sebelum hidangan utama, apa kata anda menyentuh, memeluk, mencium, meraba atau meramas tubuh badan isteri anda sehingga nafasnya mula menunjukkan dia sudah berahi sepenuhnya.

Sesudah itu,
barulah anda boleh memasukkan zakar ke dalam faraj.

Ini akan buat hubungan seksual lebih memuaskan buat wanita.

Bagi lelaki pula,
adegan ‘ringan-ringan’ yang dilakukan sebentar tadi
 akan menjadi ‘pemanas badan’ sebelum aktiviti yang lebih berat.

Namun jangan pula kedua-dua anda tidur kerana kepenatan selepas sama-sama belayar membelah lautan asmara.

Tutupkan malam indah anda berdua ini dengan adegan
afterplay
.

Suami mungkin boleh bermain-main dengan rambut isteri dan berterima kasih kepadanya.

Ini bukan sahaja akan membuat hubungan seksual tahan lebih lama, malah ia juga akan boleh menguatkan lagi keutuhan cinta anda dan pasangan!

Kini anda telah tahu beberapa teknik untuk tahan lebih lama bersama isteri anda.


Jangan Pandang Remeh Sakit Pinggang Sebelah Kiri, Mungkin 5 Perkara Ini Puncanya!

Aduh, teruknya sakit belakang badan! Tetapi, kenapa kesakitannya dirasai pada sebelah sisi sahaja? Sakit pinggang sebelah kiri merupakan masalah yang lazim. Ia boleh berlaku disebabkan pelbagai perkara seperti senaman, sakit otot atau koyakan pada ligamen.

Walau bagaimanapun, sakit pinggang yang berlaku atas sebab-sebab di atas selalunya bersifat sementara. Lama-kelamaan, ia akan pulih dengan sendirinya.

Namun, sakit pinggang kadangkala menandakan
penyakit yang lebih serius seperti jangkitan
 atau
kecederaan yang perlu diberikan perhatian.

Sakit belakang merupakan masalah kesihatan yang menghantui ramai orang. Di Amerika Syarikat, 80% rakyatnya akan
mengalami sakit belakang
 atau sakit pinggang sekurang-kurangnya sekali seumur hidup.

Malah, ia juga bukanlah sesuatu yang asing di negara kita, lebih-lebih lagi jika anda menghabiskan banyak masa di hadapan komputer ketika bekerja.

Ingin tahu apakah punca sakit belakang yang dialami? Mari ikuti kupasan kami dalam artikel di bawah.

Untuk mendapatkan lebih banyak info tentang Tulang/ Otot, sila dapatkannya
di sini.

5 punca sakit belakang sebelah kiri

Tidak dinafikan, sakit belakang boleh menyebabkan kerja kita terganggu. Kesakitannya bukan sahaja boleh membuatkan kita tidak senang duduk, malahan kualiti hidup kita juga akan merosot disebabkan sakit belakang.

Jika kesakitan itu bukan berpunca daripada sesuatu yang serius, ia boleh sembuh dengan sendirinya. Namun, bagaimana jika sakit belakang sebelah kiri berpunca daripada penyakit kronik?

Di bawah, kami senaraikan punca sakit pinggang sebelah kiri supaya anda tahu bilakah masanya anda perlu berjumpa doktor.

1. Sakit pinggang disebabkan kecederaan pada otot

Punca sakit pinggang sebelah kiri yang paling lazim ialah
kecederaan pada otot
, tendon atau ligamen yang terletak pada bahagian belakang badan.

Kecederaan ini boleh berlaku disebabkan:

Jatuh atau kemalangan yang menyebabkan trauma
 pada kawasan belakang badan.

Pergerakan yang drastik, anda memulas badan secara tiba-tiba.

Mengangkat sesuatu yang berat.

Postur badan
 yang tidak betul.

Kecederaan ini boleh menyebabkan anda rasa sakit badan, sukar bergerak dan bengkak di kawasan pinggang.

Baca juga:

Baru Trimester Pertama, Tapi Ibu Sudah Mula Sakit Pinggang? Cuba Petua Ini

Duduk Lama Sangat Buat Ramai Sakit Pinggang? 4 Tip Ini Boleh Mencegah, Pasti Berkesan!

2. Jangkitan buah pinggang

Jangkitan buah pinggang boleh menyebabkan rasa sakit pinggang sebelah kiri.

Selain itu, jangkitan ini juga selalunya disusuli simptom lain seperti
rasa sakit ketika membuang air kecil
, demam, rasa loya, muntah-muntah atau badan menggigil.

Jika ini yang berlaku, jumpa doktor secepat mungkin. Kesakitan yang dialami selalunya terletak di sebelah kiri, di atas tulang pinggul. Selain itu, rasa sakit ini juga akan menjadi semakin teruk apabila anda bergerak atau adanya tekanan pada kawasan tersebut.

3. Batu karang penyebab sakit pinggang sebelah kiri

Batu karang yang terbentuk disebabkan pengumpulan mineral di dalam saluran kencing
boleh menyebabkan sakit yang tajam dan menusuk pada sebelah kiri abdomen.

Pada masa yang sama, pesakit juga mungkin akan rasa sakit pinggang, mengalami
masalah kencing berdarah
 dan kencing tidak lawas sekiranya ada penyakit batu karang.

Batu karang yang bersaiz kecil boleh keluar dengan sendirinya melalui saluran urinari. Namun, jika batu karang tersebut bersaiz besar, pesakit perlukan bantuan pakar untuk membuangnya sama ada melalui pembedahan atau menggunakan gelombang kejutan.

4. Sakit pinggang sebelah kiri disebabkan kehamilan

Lebih daripada 2/3 wanita akan mengalami sakit belakang dan sakit belakang, terutamanya
sakit belakang yang tertumpu di kawasan pelvis ketika kehamilan.

Sakit belakang amat lazim ketika hamil, lebih-lebih lagi pada
fasa awal kehamilan.

Pada waktu ini, ligamen badan akan menjadi lembut secara semula jadi. Ia juga akan meregang untuk memastikan ibu bersedia untuk proses kelahiran. Ini akan menyebabkan tekanan pada kawasan belakang badan dan pelvis, yang akan menyebabkan sakit pinggang.

Bukan itu sahaja, ibu juga akan alami sakit belakang apabila bayi mula membesar.

5. Keretakan disebabkan stres

Kadangkala, sakit pinggang mungkin berlaku disebabkan
aktiviti fizikal yang berulang-ulang
, seperti sukan mengangkat berat, tenis atau gimnastik. Semua sukan ini boleh menyebabkan keretakan akibat stres.

Selalunya, kawasan yang mengalami keretakan akan sakit ketika disentuh. Malah, kesakitan ini juga mungkin terlalu serius untuk diredakan dengan
ubat tahan sakit.

Oleh sebab itu, mereka yang alami keretakan akibat stres perlu berjumpa doktor untuk rawatan lebih lanjut. Jika tidak, kesakitannya akan menjadi lebih teruk dan mungkin mendatangkan komplikasi yang lebih serius.

Kesimpulan

Rasa sakit pinggang sebelah kiri merupakan masalah lazim yang mungkin berlaku
disebabkan kecederaan otot atau tisu
. Kebanyakan kecederaan ini boleh dirawat di rumah dan akan sembuh sendiri dalam masa beberapa minggu.

Walau bagaimanapun, jika anda alami simptom lain seperti demam atau kesakitan yang melampau, ia mungkin dicetuskan oleh masalah lain yang lebih serius.

Oleh sebab itu, dapatkan pemeriksaan doktor secepat mungkin jika kesakitan yang dialami berlarutan sehingga berhari-hari.


Pemberian Hadiah kepada Anak: Perlu atau Tidak?

Setiap ibu bapa inginkan yang terbaik untuk anak mereka dari segenap aspek seperti makanan, pakaian dan hadiah. Sesetengah ibu bapa tidak kisah berbelanja banyak demi memenuhi keinginan anak-anak tetapi tidak memberi perhatian yang sewajarnya kepada mereka. Ini menunjukkan wang ringgit bukanlah segalanya kerana anak-anak memerlukan lebih daripada hadiah yang mahal semata-mata.

Mengapa ibu bapa tidak seharusnya memberi terlalu banyak hadiah kepada anak-anak?

Melahirkan sikap tamak apabila mereka dewasa kelak

Menurut kajian, kanak-kanak yang terbiasa dengan pemberian hadiah akan mengalami masalah emosi dan berkelakuan negatif dari segi sosial dewasa kelak. Mereka bakal mengalami kesukaran untuk mengawal ketamakan mereka yang akhirnya akan mendorong mereka berjudi, berhutang atau membeli belah di luar kemampuan. Pemberian hadiah sememangnya akan menggembirakan mereka, namun jika berlebihan akan menyebabkan mereka tamak dan sentiasa inginkan sesuatu di luar kemampuan.

Merendahkan tahap keyakinan diri

Keyakinan diri seseorang terbentuk pada zaman kanak-kanak lagi dan akan digilap seiring perjalanan usia mereka. Pemberian hadiah yang berlebihan akan menyebabkan mereka berasa semua keinginan mereka akan dipenuhi hanya dengan meminta. Mereka akan mengabaikan perasaan dan halangan individu lain demi memenuhi hajat mereka. Kanak-kanak yang bersikap materialistik cenderung mempunyai tahap keyakinan diri yang rendah berbanding kanak-kanak yang boleh mengawal keinginan mereka. Ibu bapa seharusnya mengajar anak-anak untuk tidak bersikap meminta-minta agar masalah ini dapat dibendung.

Mengurangkan perasaan empati

Kanak-kanak yang hanya mementingkan nilai hadiah yang mereka dapat cenderung untuk membesar sebagai individu yang bersikap egosentrik serta kurang perasaan empati. Pemberian hadiah yang berlebihan tanpa sebarang sebab akan menyebabkan mereka berasa mereka mempunyai segalanya lantas membuatkan mereka kurang perasaan simpati terhadap individu lain yang kurang bernasib baik seperti mereka. Ibu bapa seharusnya menanamkan sikap pemurah di dalam diri anak-anak bagi melahirkan insan yang mempunyai rasa empati dalam diri dewasa kelak.

Apakah yang perlu dilakukan?

Sekiranya anda ingin memberi hadiah kepada anak anda dan dalam masa yang sama ingin menanam sikap yang baik dalam diri mereka, berikut merupakan tip yang boleh digunakan:

Anda boleh memberi hadiah kepada anak anda apabila mereka berjaya dalam sesuatu perkara contohnya mendapat gred peperiksaan yang baik, terpilih menyertai sesuatu pertandingan mahupun berkelakuan baik.

Anda juga boleh memberi hadiah sebagai tanda penghargaan kepada mereka.

Cara terbaik untuk menghukum tingkah laku buruk mereka adalah menghalang mereka bermain dengan permainan kegemaran mereka contohnya telefon pintar.

Tuntasnya, pemberian hadiah yang terlalu banyak dan kerap tanpa sebarang sebab hanya akan memberi kesan negatif kepada mereka. Kanak-kanak perlu diterapkan dengan sikap tidak meminta-minta serta berterima kasih sejak kecil lagi. Ibu bapa seharusnya menggunakan sebab dan waktu yang sesuai untuk memberi anak mereka hadiah bagi melahirkan sikap menghargai dalam diri anak-anak.

Hello Health Group
 tidak menyediakan nasihat perubatan, diagnosis, atau rawatan.


Minggu 24

Perkembangan bayi

Perkembangan bayi dalam kandungan

Pada waktu ini bayi anda seperti saiz jagung, dengan kepanjangan hampir sekaki dan berat sekitar 113 g berbanding minggu lepas.

Bayi anda masih menerima oksigen melalui plasenta. Tetapi, apabila dilahirkan, paru-parunya akan mula berfungsi dan dipenuhi oksigen. Bagi menyediakan diri untuk fungsi tersebut, bayi anda akan menghasilkan surfaktan. Surfaktan adalah bahan yang membolehkan kantung udara dalam paru-paru berfungsi tanpa kebocoran dan terkumpul bersama sewaktu kita mengeluarkan nafas dan membolehkan kita bernafas dengan betul.

Disebabkan bahagian dalam telinga bayi anda- yang berfungsi mengawal kestabilan badan kini telah terbentuk sepenuhnya, bayi anda mungkin dapat mengetahui jika dia terbalik atau tegak sewaktu terapung dan bergerak dalam air ketuban.

Perubahan hidup & tubuh badan

Bagaimanakah perubahan badan saya?

Ujian saringan glukos biasanya dilakukan daripada minggu ke-24 hingga minggu ke-28. Ujian ini membantu doktor anda mengetahui jika anda menghidap diabetes gestasi atau tidak. Ini ialah sejenis diabetes yang berlaku sewaktu kehamilan dan boleh menyebabkan masalah dalam bayi seperti hipoglisemia. Diabetes gestasi boleh meningkatkan keperluan menjalani pembedahan Caeseraean disebabkan ia boleh menyebabkan bayi dalam kandungan besar.

Sewaktu ujian glukos, anda mungkin perlu menjalani ujian tambahan seperti ujian darah. Jika gula dalam darah anda terlalu tinggi, anda akan perlu menjalani lebih banyak ujian dan doktor akan membincangkannya dengan anda. Diabetes gestasi selalunya dapat dikawal dengan diet yang terancang, senaman yang kerap dan kadangkala ubat seperti insulin setiap hari.

Apakah yang perlu saya beri perhatian?

Perut anda mungkin akan mengalami kegatalan. Ini disebabkan dengan pembesaran perut anda, kulit akan mengembang dan lebih banyak kelembapan yang akan hilang, menyebabkan kegatalan dan rasa tidak selesa. Cuba untuk tidak menggaru perut anda kerana ini boleh membuatkan anda berasa lebih gatal dan menyebabkan keradangan kulit. Pelembap boleh mengurangkan kegatalan untuk sementara waktu, jadi sapukan pelembap dengan kerap. Losyen anti kegatalan seperti calamine atau mandian susu oat dapat melegakan kegatalan tersebut. Bagaimanapun, jika masalah anda bukan disebabkan kulit kering atau kulit sensitif atau ruam pada perut, temui doktor anda untuk diperiksa dengan lebih teliti.

Pertemuan dengan doktor

Apa yang harus saya maklumkan pada doktor?

Pada waktu ini uterus anda mungkin akan mula berlatih untuk kelahiran. Anda akan mengalami kontraksi yang dipanggil Braxton Hicks. Ia tidak menyakitkan dan seperti rasa tekanan berdekatan bahagian atas uterus atau bahagian bawah abdomen. Kontraksi Braxton Hicks juga dikenali sebagai kelahiran palsu kerana berbeza daripada kontraksi kelahiran sebenar. Kontraksi Braxton Hicks berlaku pada jarak tetap tetapi dengan intensiti yang berlainan. Semasa melahirkan anak, kontraksi sering berlaku dengan tempoh masa yang lebih lama, lebih kuat dan lebih rapat. Oleh itu, mudah untuk terkeliru antara kontraksi Braxton Hicks dan kontraksi kelahiran yang sebenar. Hubungi doktor anda dengan segera jika anda mempunyai kontraksi ini yang membuat anda khuatir, terutamanya jika mereka menjadi sakit atau kekejangan lebih daripada 6 kali dalam satu jam. Perbezaan terbesar antara kontraksi kelahiran dan Braxton Hicks adalah kesan pada serviks anda. Dengan kontraksi Braxton Hicks, serviks anda tidak akan berubah sedangkan dalam kontraksi sebenar, serviks mula dibuka. Anda mungkin perlu berunding dengan pakar perubatan untuk menentukan kontraksi yang sebenar.

Apakah ujian yang perlu saya tahu?

Mulai sekarang, anda akan terbiasa menemui doktor. Anda boleh menjangkakan bahawa doktor akan memeriksa beberapa perkara tersebut, bergantung kepada keperluan:

Ukuran berat badan dan tekanan darah;

Ujian air kencing untuk glukos dan protein;

Pemeriksaan degupan jantung janin;

Ukuran saiz rahim melalui pemeriksaan luar untuk dibandingkan dengan waktu kelahiran;

Ketinggian fundus (bahagian atas rahim);

Pemeriksaan bengkak tangan dan kaki, pemeriksaan vena varikos pada kaki;

Simptom atau tanda yang tidak normal;

Sediakan senarai soalan atau isu yang anda mahu bincangkan dengan doktor anda.

Kesihatan & keselamatan

Apakah yang perlu saya tahu untuk kesihatan dan keselamatan semasa hamil?

Anda boleh menggunakan ubat bebas asid selagi anda tidak mengambil lebih daripada dos yang disyorkan pada label, yang tidak akan menyebabkan sebarang masalah yang serius. Jika anda minum terlalu banyak antagonis asid, anda akan mengalami sembelit, tetapi ini tidak akan menjejaskan janin anda.

Sekiranya anda bercadang untuk melakukan pelilinan (
waxing
) muka atau badan, sila tangguhkannya semasa mengandung. Walaupun tidak ada bukti ini akan meningkatkan risiko kecacatan pada anak-anak, tetapi anda dapat mengurangkan risiko dengan mencuci kulit dengan air dingin sebelum melilin (mengecilkan liang-liang), dan mengehadkan waktu produk diletakkan pada kulit anda.

Gambaran Janin Minggu ke-24

Jadi bagaimanakah pertumbuhan janin anda minggu depan?

Hello Health Group
 tidak memberikan sebarang khidmat nasihat, diagnosis atau rawatan perubatan.


Ini Mungkin Sebab Kita Suka Membazir Makanan! Elak Pembaziran Dengan 5 Tip Ini

Tahukah anda, masalah pembaziran makanan adalah lebih besar daripada yang disangka oleh orang ramai.

Hampir satu pertiga daripada semua makanan yang dihasilkan di dunia dibuang atau dibazirkan dengan pelbagai alasan.

Membuang makanan yang masih boleh dimakan bukan hanya membazir wang.

Malahan juga, makanan yang dibuang akan dihantar ke tempat pembuangan sampah, di mana ia akan membusuk dan menghasilkan gas metana, paling kuat daripada kelompok gas rumah hijau.

Dengan kata lain, pembaziran makanan anda akan
menyumbang kepada perubahan iklim
.

Justeru, apa yang boleh anda lakukan sebagai pengguna untuk mengurangkan kesan pembaziran makanan ini?

Sempena Hari Makanan Sedunia pada 16 Oktober ini, kami bawakan mengenai topik bagaimana untuk mengelakkan pembaziran makanan agar dunia tidak terkesan dengan akibatnya.

Ikuti artikel ini untuk mengetahui dengan lebih lanjut ya!

Usaha-usaha untuk mengurangkan pembaziran makanan

1. Beli dengan bijak

Kebanyakan orang cenderung membeli lebih banyak makanan daripada yang mereka perlukan.

Walaupun membeli barangan runcit dalam jumlah besar mungkin lebih mudah, namun penyelidikan menunjukkan kaedah membeli-belah sebegini menyumbang kepada peningkatan pembaziran makanan.

Untuk mengelakkan membeli lebih banyak makanan daripada yang diperlukan, keraplah berkunjung ke kedai runcit setiap beberapa hari. Elakkan juga daripada melakukan pembelian pukal seminggu atau sebulan sekali.

Selain itu, pastikan anda menghabiskan kesemua barangan terutamanya bahan mentah terlebih dahulu sebelum melakukan pembelian yang seterusnya.

Di samping itu juga, buat senarai barangan yang perlu dibeli dan ikuti senarai tersebut. Ini akan membantu anda mengurangkan nafsu membeli dan juga mengurangkan pembaziran makanan.

2. Simpan makanan dengan betul

Penyimpanan barangan basah yang tidak betul akan menyebabkan masalah pembaziran makanan.

Ramai orang tidak pasti cara menyimpan buah-buahan dan sayur-sayuran yang betul, menyebabkannya mudah rosak dan busuk.

Contohnya, kentang, tomato, bawang putih, timun dan bawang tidak boleh disejukkan. Bahan-bahan ini harus disimpan pada suhu bilik.

Mengasingkan makanan yang menghasilkan lebih banyak gas etilena daripada yang bukan merupakan cara terbaik untuk mengurangkan kerosakan makanan.

Gas ini akan mendorong makanan lebih cepat matang dan boleh menyebabkan kerosakan.

Makanan yang menghasilkan gas etilena termasuk:

Pisang

Avocado

Tomato

Buah pir

Bawang hijau

Tip untuk menyimpannya, jauhkan makanan ini daripada produk sensitif terhadap gas etilena seperti kentang, epal, sayur-sayuran berdaun, beri dan lada untuk mengelakkan kerosakan awal.

3. Belajar kaedah simpan makanan tahan lama

Walaupun anda mungkin anggap proses penapaian dan pengawetan adalah kaedah baharu, namun teknik pengawetan makanan ini telahpun digunakan selama ribuan tahun.

Pickling
, sejenis kaedah pengawetan menggunakan air garam atau cuka, telah digunakan sejak tahun 2400 SM.

Pengawetan, pengeringan, penapaian, pembekuan dan banyak lagi adalah kaedah yang boleh anda gunakan untuk menjadikan makanan tahan lebih lama.

4. Kisar makanan anda

Menggabungkan makanan tertentu untuk menghasilkan
smoothie yang mengandungi nutrien
 boleh menjadi kaedah yang baik untuk mengurangkan masalah pembaziran makanan.

Sebagai contoh, jika anda seseorang yang tidak menggemari kulit buah epal, menambahkannya ke dalam
smoothie
 adalah cara terbaik untuk memperoleh faedahnya.

Di samping itu, anda juga boleh memasukkan mana-mana lebihan sayuran ke dalamnya  dan menambahkan kandungan zat serta nutrisi minuman tersebut.

Dengan cara ini, anda akan dapat guna pakai kesemua bahan-bahan lebihan di dapur anda dan menjadikannya sesuatu yang bermanfaat buat kesihatan selain mengurangkan potensi masalah pembaziran.

5. Fahami tarikh luput

‘Baik sebelum’ atau ‘dijual sebelum’ adalah 2 istilah yang mengelirukan pada label makanan. Ia dibuat untuk memaklumkan pengguna tempoh masa sesuatu makanan untuk menjadi buruk.

Sebenarnya, makanan yang tidak memerlukan penyejukan untuk tahan lama seperti bijirin, makanan kering dan makanan dalam tin masih boleh dimakan walaupun tarikhnya telah tamat.

Tetapi bagi
makanan berasaskan daging
, tenusu dan telur, ia sudah tidak selamat.

Cara terbaik untuk mengenal pasti sekiranya sesuatu produk makanan itu masih selamat atau tidak adalah dengan menggunakan deria bau dan rasa anda.

Pada kebiasaannya, makanan yang telah tamat tempoh akan mengandungi kulat, bakteria dan yis, yang menyebabkannya memberikan isyarat amaran kepada deria bau dan rasa anda.

Makanan yang telah rosak akan mempunyai tekstur, warna, bau dan rasa yang berbeza.

Berikut merupakan antara anggaran cadangan tempoh untuk sesuatu makanan selamat dimakan walaupun tarikh yang dinyatakan telah tamat:

Makanan dalam tin: Kebanyakan makanan dalam tin boleh bertahan antara 1 hingga 4 tahun. Sekiranya anda menyimpannya di dalam tempat yang sejuk dan gelap, tempoh luputnya boleh bertambah antara 3 hingga 6 tahun lagi.

Makanan sejuk beku: Tempohnya lebih kurang sama sebagaimana makanan dalam tin kecuali daging.

Telur: Letakkan telur di dalam air. Sekiranya ia terapung, ini bermakna jumlah bakteria adalah tinggi dan tidak selamat dimakan.
Bakteria telah menghasilkan gas di dalam telur
 yang menyebabkan telur tersebut terapung.

Pasta atau mi kering: Makanan kering seperti ini amat sukar untuk rosak kerana tidak terdapat kandungan air. Anda boleh menggunakannya selagi mana ia tidak mempunyai bau yang pelik.

Roti: Anda boleh menyimpannya lebih lama daripada tarikh yang tertera sekiranya disimpan dalam peti sejuk. Selagi mana kulat tidak kelihatan tumbuh, ia masih selamat dimakan.